'Hanya melalui pendidikan berkualiti rakyat keluar daripada belenggu kemiskinan' - PM

(Perdana Menteri Datuk Seri Anwar pada Majlis Pelancaran Ekonomi Madani: Memperkasa Rakyat di Suruhanjaya Sekuriti, Bukit Kiara)

KUALA LUMPUR, 27 Julai - Pemberian biasiswa dan pendidikan sekolah berasrama penuh akan mengutamakan golongan berpendapatan rendah, kata Perdana Menteri Datuk Seri Anwar Ibrahim.Anwar berkata ini atas dasar prinsip keadilan sosial yang perlu memberi peluang saksama khususnya melibatkan pemberian bantuan yang lebih kepada golongan yang terpinggir."Pengalaman saya sewaktu Menteri Pendidikan dahulu adalah dengan mewujudkan sebuah sekolah di Cheras bagi membantu pelajar miskin."Saya memegang pada prinsip bahawa hanya melalui pendidikan berkualiti rakyat berupaya dikeluarkan daripada belenggu kemiskinan," katanya.Beliau berkata demikian dalam Majlis Pelancaran Ekonomi Madani: Memperkasa Rakyat di Suruhanjaya Sekuriti, Bukit Kiara di sini hari ini.

Terdahulu, Anwar akui bahawa majoriti rakyat termiskin ialah kaum Melayu dan Bumiputera, perlu dibantu."Tetapi kita juga punyai kelompok kecil kaum lain yang hidup melarat. Maka, setiap rakyat Malaysia tanpa mengira jantina, kaum atau latar belakang perlu mempunyai peluang yang saksama bagi mengecap kejayaan yang bermakna sama ada dalam kerjaya atau perniagaan mereka. "Kita mahu setiap insan di Malaysia berpotensi meraih peluang yang saksama dalam mewujudkan kemakmuran di negara ini," katanya.Anwar hari ini mengumumkan Ekonomi MADANI: Memperkasa Rakyat menetapkan tujuh penanda aras sebagai sasaran jangka sederhana yang mahu dicapai sebelum 10 tahun.Antaranya Malaysia berada di kedudukan antara 30 ekonomi terbesar di dunia, Indeks Daya Saing Global di tangga ke-12 teratas dunia serta peratusan pendapatan buruh mencapai 45 peratus daripada jumlah keseluruhan pendapatan.Turut hadir pada majlis itu Timbalan Perdana Menteri Datuk Seri Dr Ahmad Zahid Hamidi, jemaah menteri dan Ketua Setiausaha Negara Tan Sri Mohd Zuki Ali.

ARTIKEL BERKAITAN:Masalah keciciran pelajar akan ditangani - AnwarPM mahu buruh wanita cecah 60 peratus setanding ekonomi serantaue-tunai RM100 untuk rakyat dewasa dan akses universal untuk semua - AnwarRM800 juta tambahan infrastruktur bekalan air, elektrik di Kelantan dan SabahEkonomi MADANI: Kerajaan tambah baik skim pinjaman rumah sehingga 120 peratusPenjawat awam bakal terima bantuan khas RM300Ekonomi Madani sasar jadikan Malaysia 30 ekonomi terbesar dunia


Ketua Eksekutif HKSAR John Lee tiba di Malaysia, bakal bertemu dengan PM

KUALA LUMPUR. 27 JULAI – Ketua Eksekutif Wilayah Pentadbiran Khas Hong Kong (HKSAR), John Lee Ka Chiu tiba di ibu negara bagi lawatan kerja ke Malaysia selama 3 hari. Beliau bersama delegasi terdiri daripada pegawai tertinggi dan pemimpin industri pelbagai sektor tiba dengan pesawat khas kira-kira pukul 11.50 pagi di Lapangan Terbang Antarabangsa Kuala Lumpur, (KLIA). Ketibaan John Lee disambut oleh Timbalan Ketua Protokol Kementerian Luar Negeri, Mohd Nor’azam Mohd Idrus dan kemudiannya berjalan melintasi kawalan kehormatan setempat terdiri daripada 28 anggota dan pegawai Batalion Pertama Rejimen Renjer Diraja yang diketuai Kapten Muhammad Syafiq Najmi Mazlan. Beliau dijadual mengadakan pertemuan dengan Perdana Menteri, Datuk Seri Anwar Ibrahim hari ini di Putrajaya. Lawatan sulung beliau merupakan platform meneroka kerjasama dan perkongsian antara Hong Kong dan Malaysia dalam pelbagai sektor khususnya pelancongan perubatan dan kesihatan. Satu jamuan makan tengah hari bersama para pemimpin perniagaan Malaysia diadakan esok merupakan acara kemuncak lawatan delegasi tersebut dalam mempromosikan hubungan ekonomi dua hala dan pertukaran budaya antara Hong Kong dan Malaysia.

(Ketua Eksekutif Wilayah Pentadbiran Khas Hong Kong (HKSAR), John Lee Ka Chiu)


PM mahu buruh wanita cecah 60 peratus setanding ekonomi serantau

KUALA LUMPUR, 27 Julai - Jurang jantina dalam pasaran buruh harus dirapatkan, kata Perdana Menteri Datuk Seri Anwar Ibrahim.Ia sebagai usaha dan tumpuan kerajaan dalam meningkatkan darjat hidup rakyat tanpa mengira jantina, kaum atau latar belakang.Perdana Menteri berkata rakyat Malaysia perlu mempunyai peluang yang saksama bagi mengecap kejayaan yang bermakna sama ada dalam kerjaya atau perniagaan mereka."Kita tidak boleh menafikan penyertaan buruh wanita masih di tahap rendah sekitar 55.5 peratus, ketimbang lelaki, 80.9 peratus."Perlunya usaha tuntas dari aspek perundangan dan kawal selia serta program sokongan bagi menggalakkan para ibu untuk kembali bekerja."Banyak lagi yang perlu dilakukan bagi memastikan tahap penyertaan yang lebih tinggi oleh wanita di alam pekerjaan," katanya.Anwar berkata, matlamatnya adalah untuk meningkatkan kadar penyertaan buruh wanita untuk mencecah 60 peratus supaya lebih setanding dengan ekonomi serantau.Oleh itu, kerajaan mempergiatkan peluang keusahawanan, program latihan dan pembiayaan untuk golongan sasar, termasuk wanita dan belia. "Sukacita diumumkan, kerajaan akan menambah lagi peruntukan RM400 juta untuk pinjaman mikro di bawah agensi termasuk SME Corp, Tekun, MARA dan Teraju."Ini termasuk menangani isu sistemik seperti kerja-kerja penjagaan tanpa gaji, diskriminasi jantina serta dasar sokongan keluarga," katanya.Tambahnya, sebagai salah satu inisiatif Ekonomi Penjagaan (Care-Economy), usaha segera termasuklah menyediakan pusat jagaan kanak-kanak mampu milik yang dilihat berupaya meningkatkan kadar penyertaan wanita di alam pekerjaan. Katanya, kerajaan juga akan memudah cara proses pendaftaran dan memperluas program pemutihan taska dan pusat penjagaan kanak-kanak yang belum berdaftar di seluruh negara dengan peruntukan RM10 juta.Beliau berkata demikian ketika berucap dalam Majlis Peluncuran Ekonomi MADANI: Memperkasa Rakyat di sini, hari ini.

ARTIKEL BERKAITAN:Perdana Menteri bakal lancar 'Ekonomi Madani: Memperkasa rakyat' esokEkonomi Madani sasar jadikan Malaysia 30 ekonomi terbesar duniaEkonomi MADANI: Kerajaan tambah baik skim pinjaman rumah sehingga 120 peratusKerajaan akan pastikan rakyat terima akses universal - Anwar


RM800 juta tambahan infrastruktur bekalan air, elektrik di Kelantan dan Sabah

KUALA LUMPUR, 27 Julai - Kerajaan bersetuju menyediakan keseluruhan RM800 juta tambahan bagi infrastruktur asas sama ada bekalan air atau elektrik di Kelantan dan Sabah.Perdana Menteri Datuk Seri Anwar Ibrahim berikrar memastikan semua rakyat khususnya di kawasan desa wajar mempunyai perkhidmatan asas bertaraf dunia."Setakat 2022, 97% penduduk Malaysia mempunyai akses kepada bekalan air terawat."Namun, sebahagian penduduk di Kelantan dan Sabah tidak mempunyai akses kepada bekalan air yang konsisten dan berkualiti."Kerajaan Perpaduan komited menangani isu ini dan bersetuju untuk menyediakan keseluruhan RM800 juta tambahan bagi penyelesaian jangka pendek untuk kedua-dua negeri ini," katanya ketika berucap dalam Majlis Peluncuran Ekonomi MADANI: Memperkasa Rakyat di sini, hari ini.Selain itu, beliau berkata kerajaan akan menyegerakan pelaksanaan projek tebatan banjir, seperti di Kelantan, Pahang, Selangor dan Johor demi melindungi masyarakat setempat daripada ditimpa bencana banjir.

(Perdana Menteri Datuk Seri Anwar Ibrahim ketika berucap pada Majlis Peluncuran Ekonomi MADANI: Memperkasa Rakyat/FOTO FB Fahmi Fadzil)

ARTIKEL BERKAITAN:Ekonomi MADANI: Kerajaan tambah baik skim pinjaman rumah sehingga 120 peratusEkonomi Madani sasar jadikan Malaysia 30 ekonomi terbesar duniaPerdana Menteri bakal lancar 'Ekonomi Madani: Memperkasa rakyat' esok


KPWKM bangunkan Anjung Sinar, pusat transit untuk belia

KUALA LUMPUR, 27 Julai - Kementerian Pembangunan Wanita, Keluarga dan Masyarakat (KPWKM) membangunkan projek perintis ‘Anjung Sinar’ sebuah pusat transit untuk belia berumur 18 tahun dan ke atas yang telah dibenarkan keluar daripada Jabatan Kebajikan Masyarakat dan tidak mempunyai ahli keluarga atau berasal daripada keluarga susah.Menterinya Datuk Seri Nancy Shukri berkata matlamat projek itu ialah memperkasa dan memastikan kesejahteraan mereka dengan menyediakan peluang pendidikan, pekerjaan dan kemahiran.“Kami mengalu-alukan pihak untuk berkolaborasi dan berharap projek baharu ini akan berjaya untuk generasi seterusnya… untuk kementerian, tugas kami ialah menerajui pelbagai inisiatif bertujuan memperkasa dan meningkatkan taraf hidup mereka yang kurang berkemampuan.“Bagaimanapun kami tidak boleh melakukannya sendiri dan kami sentiasa menyambut baik idea baharu, sokongan dan penyertaan sektor swasta dalam arena Kemampanan Korporat dan Tanggungjawab Sosial (CSR),” katanya ketika merasmikan Anugerah Kelestarian dan CSR Malaysia 2023 di sini malam tadi.

(Datuk Seri Nancy Shukri pada majlis Anugerah Kelestarian dan CSR Malaysia/FOTO UKK KPWKM)

Nancy berkata sejak 1980-an, kementerian itu telah mewujudkan kerjasama CSR yang berjaya seperti program Anjung Kasih oleh Yayasan Kebajikan Negara (YKN) iaitu pusat penginapan sementara untuk ahli keluarga yang kurang berkemampuan menemani pesakit di hospital kerajaan.“Terbaharu, kami menganjurkan Anjung Kasih Pulau Pinang dan ia tidak akan dapat direalisasikan tanpa Kumpulan Sunway. Seramai 85,596 keluarga pesakit telah memanfaatkan Anjung Kasih yang disediakan di 18 hospital kerajaan di seluruh negara secara percuma,” tambahnya. - BERNAMA

ARTIKEL BERKAITAN:Kerajaan cadang mahu bina lebih banyak Anjung Kasih di setiap hospital Perbanyakkan pusat jagaan warga emas bagi penuhi keperluan semasa- Nancy NGO adakan perjumpaan bincang isu kewarganegaraan kanak-kanak terbiar - NancyPeratusan wanita sebagai ahli lembaga pengarah meningkat - NancyRebut peluang sertai Wanita Bangkit@KPWKM - NancyProses pemilihan jaga kanak-kanak lebih ketat, lalui saringan - NancyTaska OKU terima pelbagai bantuan kewangan - NancyKPWKM bakal laksana sistem berpusat - Nancy


Malaysia-Filipina teroka peluang ekonomi industri halal

(Perdana Menteri, Datuk Seri Anwar Ibrahim (duduk tiga, kanan) bergambar bersama Presiden Filipina, Ferdinand Marcos Jr (duduk tiga, kiri) di pejabatnya di Perdana Putra hari ini/Foto Bernama)

PUTRAJAYA, 26 Julai- Malaysia dan Filipina bakal meneroka peluang ekonomi bagi menembusi pasaran dalam industri halal. Ia sebagai usaha memperkukuhkan hubungan dagangan dua negara.Perdana Menteri, Datuk Seri Anwar Ibrahim berkata ini kerana kedua-dua negara memiliki potensi dalam industri berkenaan.Perkara itu antara yang dibincangkan bersama dalam rangka lawatan rasmi sulung Presiden Filipina, Ferdinand Marcos Jr ke negara ini. "Kita melihat potensi industri halal di kedua-dua negara dan kami akan melakukan yang terbaik dari segi mengeluarkan pensijilan."Namun kita harus bersama-sama melaksanakan beberapa perkara bagi membolehkan perkara ini dapat dilaksanakan dengan berkesan."Seterusnya dapat menembusi pasaran timur tengah khususnya," kata Anwar.

(Perdana Menteri, Datuk Seri Anwar Ibrahim/Foto Bernama)

Beliau berkata demikian dalam sidang media bersama, antara Perdana Menteri Malaysia dan Presiden Filipina, di sini hari ini.


Ekonomi MADANI: Kerajaan tambah baik skim pinjaman rumah sehingga 120 peratus

KUALA LUMPUR, 27 Julai - Kerajaan menambah baik skim pinjaman di bawah Syarikat Jaminan Kredit Perumahan (SJKP) dengan menyediakan jaminan pembiayaan sehingga 120 peratus dari harga rumah bernilai sehingga RM300,000, kata Datuk Seri Anwar Ibrahim.Ia antara sasaran utama dalam penstrukturan semula ekonomi negara menerusi kerangka Ekonomi MADANI: Memperkasa Rakyat yang dilancarkan hari ini.Perdana Menteri berkata jaminan 120 peratus akan membolehkan semua kos-kos pemilikan rumah ditampung melalui pinjaman termasuk jumlah pembiayaan pokok, yuran guaman, yuran penilaian dan insurans serta pembelian perabut dan kos ubahsuai. "Kerajaan mendengar keluh kesah rakyat berkaitan hasrat untuk memiliki rumah pertama yang tertangguh kerana tidak mampu menyediakan deposit pembelian rumah. "Perumahan juga merupakan keperluan asas yang mesti diberi tumpuan. Terdapat ketidakpadanan antara penawaran bekalan rumah baharu dan tahap kemampuan pada sudut permintaan," katanya.Tambah beliau Kementerian Pembangunan Kerajaan Tempatan (KPKT) sedang mengusahakan Pelan Tindakan Perumahan Negara yang antaranya merangkumi keperluan bekalan rumah berpandukan metrik seperti catuan harga rumah median untuk pendapatan median."Penyediaan perumahan awam turut diteruskan di samping merancakkan pasaran sewa sebagai usaha memenuhi keperluan perumahan.Oleh itu, kerajaan menyediakan RM5 bilion bagi menambah baik skim pinjaman di bawah SJKP.Beliau berkata demikian ketika berucap dalam Majlis Peluncuran Ekonomi MADANI: Memperkasa Rakyat di sini, hari ini.


MAFS buat persediaan pelan jangka masa panjang, pastikan beras cukup

ALOR SETAR, 26 Julai - Kementerian Pertanian dan Keterjaminan Makanan (MAFS) membuat persediaan cepat dan segera merangka pelan jangka masa panjang bagi memastikan bekalan beras negara mencukupi dan tidak bergantung kepada eksport. Menterinya, Datuk Seri Mohamad Sabu yakin negara dapat mencapai 80 peratus pengeluaran domestik setelah membangunkan infrastruktur dalam usaha meningkatkan hasil pengeluaran padi di negara ini. Mengulas tindakan India menyekat eksport beras putih, beliau berharap Thailand dan Vietnam masih mengeksport makanan ruji rakyat Malaysia itu. "Belum diumumkan dia kata dia akan kurangkan kalau betul dia dia beri kesan, sebab padi ini tak macam nak buka kawasan baru, pengairan diambil kira, kita beri RM3 bilion untuk tambah infrastruktur air dapat dikawal sebaiknya hasil dapat dipertingkatkan apabila lima musim dua tahun ia dapat menambah bilangan tan atau hasilnya pada masa akan datang," kata Mohamad Sabu, di sini. Kerajaan kini berusaha untuk meningkatkan pemahaman termasuk pesawah bagi melaksanakan kaedah penanaman padi lima musim, dua tahun. Turut dilaksanakan Program Smart SSB Mini Sekinchan MADA-Bernas yang dijangka dapat melonjakkan pendapatan pesawah disamping meningkatkan pembangunan industri padi negara pada tahap lebih baik. Program tersebut dilaksanakan di dua lokasi seliaan Lembaga Kemajuan Pertanian Muda (MADA) iaitu Kampung Lat 1000, Simpang Empat, Perlis dan Kampung Tok Mengkula, Ayer Hitam, Kedah melibatkan kawasan seluas 187 hektar dan dijangka dituai penghujung Ogos ini.

(Menteri Pertanian dan Keterjaminan Makanan, Datuk Seri Mohamad Sabubercakap kepada pemberita selepas menyampaikan Bantuan Wang Ihsandan Bantuan Khas kepada pesawah MADA di PPK MADA C-III Tajar)

Lebih RM2.96 juta yang diperuntukkan melalui Tabung Bencana Tanaman Padi telah disalurkan kepada 1,757 pesawah MADA yang terjejas akibat bencana banjir pada Julai tahun lalu.  Kejadian banjir tersebut menyebabkan kerosakan seluas 2,311 hektar tanaman padi bagi Musim 1/2022 di Wilayah II Pendang. Selain peruntukan tersebut, 44,481 pesawah MADA juga telah menerima sejumlah RM26.68 juta Bantuan Khas Pesawah Pesawah MADA yang telah dimasukkan ke akaun masing-masing.


Ekonomi Madani sasar jadikan Malaysia 30 ekonomi terbesar dunia

(Perdana Menteri Datuk Seri Anwar Ibrahim/Foto Bernama)

KUALA LUMPUR, 27 Julai- Ekonomi MADANI: Memperkasa Rakyat akan menjadi induk kepada beberapa lagi dasar khusus yang akan diumumkan kelak antaranya termasuklah Pelan Hala Tuju Peralihan Tenaga Nasional, Pelan Induk Perindustrian Baharu 2030 dan Kajian Separuh Penggal Rancangan Malaysia Ke-12.  Jelas Perdana Menteri, Datuk Seri Anwar Ibrahim, Ekonomi MADANI menetapkan sasaran jangka pendek yang telah digerakkan bagi menangani isu-isu segera yang memberi kesan kepada rakyat.  Ekonomi MADANI menetapkan tujuh penanda aras sebagai sasaran jangka sederhana yang mahu dicapai sebelum 10 tahun termasuk pertama meletakkan Malaysia berada di kedudukan antara 30 ekonomi terbesar di dunia.

"Kedua: Indeks Daya Saing Global di tangga ke-12 teratas dunia; Ketiga: Peratusan pendapatan buruh mencapai 45% daripada jumlah keseluruhan pendapatan; (nota: sasaran RMKe12 adalah 40% menjelang 2025) Keempat: Kadar penyertaan wanita dalam tenaga buruh mencapai 60%; Kelima: Indeks Pembangunan Manusia di tangga 25 teratas dunia. Keenam: Indeks Persepsi Rasuah di tangga 25 teratas dunia; dan Ketujuh: Kemampanan fiskal dengan defisit fiskal mencapai 3% atau lebih rendah, kata Anwar ketika berucap pada Majlis Peluncuran Ekonomi Madani Memperkasa Rakyat di sini.

Bagi mencapai hasrat itu, beberapa ikhtiar serta kebijakan baharu bakal dilaksanakan termasuk membawa Malaysia menjadi Peneraju Ekonomi Asia dan untuk itu, struktur ekonomi perlu dirombak.

"Antara isu yang membelenggu sistem ekonomi termasuklah masalah sektor perindustrian yang menguncup sebelum masanya. Umpamanya, sektor pembuatan telah merosot di bawah paras 25% kepada KDNK. Pelan Induk Perindustrian Baharu 2030 (NIMP) yang bakal diumumkan pada bulan hadapan akan memacu semula perindustrian dan memangkin ekonomi baharu," katanya.

Menurut Perdana Menteri, kajian Separuh Penggal Rancangan Malaysia Ke-12 yang bakal dibentangkan di Parlimen akan memberi ruang untuk kerajaan membuat penilaian semula dan menyusun keutamaan, termasuk mengadun sebuah pertumbuhan jangka sederhana dengan dasar fiskal yang lebih mampan.

Selain itu, Malaysia perlu meneladani negara-negara yang dahulunya jatuh, tetapi tangkas dan bangkit semula di hadapan.

"Mahu tidak mahu, kita mesti menjadi jaguh ekonomi serantau. Kita perlu punyai minda global dan mengutama pengantarabangsaan ekonomi. Dengan demikian, kita mampu mencapai sasaran yang ditetapkan untuk muncul sebagai 30 ekonomi terbesar di dunia dalam jangka masa sederhana."

Tegas Perdana Menteri, sekiranya kita hanya berpuas hati dengan keadaan sekarang, ekonomi akan terus mencatat pertumbuhan antara 4 hingga 5%. Namun, jika kita berusaha gigih dan melaksana pembaharuan, kita mampu mencapai 5.5%, malah saya percaya adalah tidak mustahil untuk kita menghasilkan pertumbuhan 6%.

Bagi merealisasikan sasaran itu, Malaysia perlu membentuk integrasi ekonomi yang lebih besar dengan negara jiran lebih-lebih lagi dunia sedang berdepan dengan kekangan rantaian bekalan.

"Maka, kita perlu melahirkan lebih banyak syarikat tempatan yang berdaya saing tinggi untuk menembusi pasaran rantau ASEAN" kata Anwar.

Jelasnya usaha sekarang perlu melangkaui perjanjian perdagangan bebas seperti melalui diplomasi perdagangan dan pengaturan strategik yang boleh mengembangkan integrasi pasaran bilateral dan multilateral serta memudahkan pergerakan barang, modal, modal insan dan perkongsian teknologi dengan negara jiran.

"Selama ini, kita tertumpu kepada aktiviti sektor utama seperti elektrikal dan elektronik (E&E) dan kimia secara keseluruhan. Melangkah ke depan, misi baharu perindustrian di bawah NIMP akan menumpukan aktiviti dengan nilai tambah tinggi atau kecanggihan ekonomi. Misalnya, kluster di Pulau Pinang perlu menumpukan kepada aktiviti E&E bernilai tinggi seperti Integrated Circuit (IC) design. Sektor kimia pula, perusahaan petrokimia serta oleokimia perlu memberi tumpuan kepada aktiviti pembuatan kimia khusus (specialty chemicals)," jelas Perdana Menteri lagi.

Selain itu, kerajaan juga akan memperkenalkan insentif cukai berasaskan pencapaian bagi mendukung dan memberi ganjaran kepada syarikat yang menumpukan aktiviti berdampak tinggi.

Sementara itu bagi menjadikan Malaysia sebagai destinasi pelaburan, kerajaan perlu melaksanakan pembaharuan supaya Malaysia dapat tergolong antara 12 ekonomi terbaik di dunia dari segi daya saing dan “ease of doing business”.

“Maka, seharusnya diuar-uarkan ke seluruh pelosok dunia bahawa, Malaysia terbuka dan bersedia menerima kehadiran para pelabur dan perniagaan,” jelas Anwar.

“Alhamdulillah, setakat ini beberapa syarikat telah menzahirkan komitmen pelaburan antaranya Sumitomo Corporation, Tesla, Rongsheng dan Samsung Engineering,” tambahnya.

Bagi memperhebat usaha memastikan lebih banyak lagi memilih Malaysia sebagai destinasi pelaburan, tumpuan akan diberikan bagi memperkukuh agensi galakan pelaburan bawah MIDA termasuk mempergiatkan usaha menarik pelaburan dengan memudah cara urusan pelabur secara lebih proaktif, mengkaji semula insentif pelaburan supaya tertumpu kepada galakan pelaburan yang menjana pekerjaan berpendapatan tinggi serta daripada sumber tempatan dan menaik taraf kawasan perindustrian dengan prasarana lengkap serta meningkatkan pembangunan modal insan bagi memenuhi keperluan pelabur.

“Antaranya sektor petrokimia di Kerteh, Terengganu dan pusat data di Sedenak, Johor dan industri hiliran getah di Kuala Nerang, Kedah dengan permulaan, RM100 juta disediakan bagi usaha melengkapkan infrastruktur kawasan perindustrian terutamanya prasarana berkonsepkan hijau,” jelas perdana Menteri.

(Perdana Menteri Datuk Seri Anwar Ibrahim menyampaikan ucapan pada Majlis Peluncuran Ekonomi MADANI: Memperkasa Rakyat di Suruhanjaya Sekuriti Malaysia/Foto Bernama)


Penjawat awam bakal terima bantuan khas RM300

KUALA LUMPUR, 27 Julai- Kerajaan terus komited untuk menyelaraskan gaji penjawat awam melihat kepada kemampuan kewangan Kerajaan.Jelas Perdana Menteri, Datuk Seri Anwar Ibrahim, selepas kajian gaji dan elaun diperincikan, kerajaan akan menyediakan bantuan khas penghargaan sebanyak RM300 kepada penjawat awam gred 56 dan ke bawah serta RM200 kepada pesara kerajaan termasuk pesara berpencen, penerima pencen terbitan, pesara KWSP, pesara bersara pilihan dan belum menerima pencen, veteran berpencen serta veteran tidak berpencen. "Bantuan khas ini akan memanfaatkan seramai 1.3 juta penjawat awam termasuk lantikan kontrak serta lebih sejuta pesara. "Dengan pemberian permulaan ini penjawat awam diharap akan terus berusaha gigih untuk menyokong hasrat melaksanakan pembaharuan," katanya ketika Majlis Peluncuran Ekonomi Madani Memperkasa Rakyat di sini.


Mesyuarat Suruhanjaya Bersama Malaysia-Filipina, platform terbaik bincang isu utama

PUTRAJAYA, 26 Julai- Malaysia bersedia menjadi tuan rumah Mesyuarat Suruhanjaya Bersama Malaysia-Filipina ke-8 yang dijangka diadakan, pada Oktober ini.Perdana Menteri, Datuk Seri Anwar Ibrahim berkata kesediaan itu merupakan manifestasi hubungan dua hala yang sangat baik antara Malaysia dan Filipina.Jelasnya, beberapa instrumen dijangka ditandatangani bagi meningkatkan kerjasama dua hala kedua-dua negara. "Dan mengenai isu Mesyuarat Suruhanjaya Bersama yang akan diadakan pada penghujung tahun ini, kita akan memanjangkan Memorandum Persefahaman (MoU) yang dipersetujui secara bersama bagi mempercepatkan proses dan mencari jalan penyelesaian. "Dan diharapkan ia akan dapat ditandatangani sebelum atau semasa mesyuarat suruhanjaya," katanya dalam sidang bersama Presiden Filipina, di sini hari ini.

(Perdana Menteri, Datuk Seri Anwar Ibrahim)

Sementara itu, Presiden Filipina, Ferdinand Marcos Jr optimis Mesyuarat Suruhanjaya Bersama itu merupakan platform terbaik bagi membincangkan isu yang menjadi keutamaan kedua-dua negara secara lebih terperinci. "Untuk meneroka sinergi bagi kerjasama masa hadapan, kami bersetuju untuk mengadakan Mesyuarat Suruhanjaya Bersama Malaysia-Filipina yang akan datang, dalam masa terdekat pada bulan Oktober. "Ia adalah platform untuk membincangkan isu yang menjadi keutamaan secara terperinci, terutamanya dalam bidang jenayah transnasional, pertanian, industri halal, perbankan Islam dan ekonomi digital," katanya.


Harap pengganti teruskan inisiatif Payung Rahmah - TPM Ahmad Zahid

PONTIAN, 24 Julai - Timbalan Perdana Menteri, Datuk Seri Ahmad Zahid Hamidi berharap konsep Bakul Rahmah yang diperkenalkan Menteri Perdagangan Dalam Negeri dan Kos Sara Hidup, Allahyarham Datuk Seri Salahuddin Ayub diteruskan oleh penggantinya kelak.Ahmad Zahid berkata pengorbanan Allahyarham yang bekerja keras menjalankan inisiatif Payung Rahmah pasti memberi kesan kepada rakyat khususnya golongan berpendapatan rendah (B40) dalam menangani kos sara hidup.“Allahyarham seorang yang sangat baik, rajin bekerja tidak mengira masa dan tidak kira di mana sahaja. Dalam Kabinet, beliau sangat bekerja keras dan teliti terutamanya apabila menjalankan pelbagai program di bawah inisiatif Payung Rahmah.“Oleh itu, inisiatif ini perlu ada kesinambungannya oleh sesiapa sahaja yang akan dilantik menjawat jawatan Menteri Perdagangan Dalam Negeri dan Kos Sara Hidup."Rakyat pasti teringat akan sumbangan beliau pada negara melalui skim Payung Rahmah ini," katanya ketika ditemui pemberita selepas memberi penghormatan terakhir kepada Allahyarham Salahuddin di Tanah Perkuburan Islam Jalan Sulong, Serkat, dekat sini hari ini.

(Datuk Seri Ahmah Zahid Hamidi memberi penghormatan terakhir kepada Allahyarham Salahuddin di Tanah Perkuburan Islam Jalan Sulong, Serkat)

Ahmad Zahid akui sudah lama mengenali Salahuddin sejak Ahli Parlimen Pulai itu bersama Pemuda PAS lagi.Sejak memegang porfolio di bawah kementerian itu, Allahyarham memperjuangkan nasib rakyat yang berdepan kos sara hidup dengan memperkenalkan beberapa inisiatif Payung Rahmah.Salahuddin, 61, menghembuskan nafas terakhirnya pada 9.23 malam Isnin di Hospital Sultanah Bahiyah (HSB), Alor Setar Kedah.Allahyarham ditidurkan selepas menjalani pembedahan akibat pendarahan otak.Allahyarham, yang meninggalkan seorang balu dan enam anak terdiri daripada empat lelaki serta dua perempuan, selamat dikebumikan di Tanah Perkuburan Jalan Sulong, Serkat di Johor hari ini.


Agong, Permaisuri zahir ucapan takziah kepada seluruh keluarga Salahuddin

KUALA LUMPUR, 24 Julai- Yang di-Pertuan Agong, Al-Sultan Abdullah Ri'ayatuddin Al-Mustafa Billah Shah dan Raja Permaisuri Agong, Tunku Azizah Aminah Maimunah Iskandariah menzahirkan ucapan takziah kepada seluruh keluarga Menteri Perdagangan Dalam Negeri dan Kos Sara Hidup, Datuk Seri Salahuddin Ayub yang telah kembali ke rahmatullah, pada Ahad.

Menerusi catatan di Facebook rasmi Istana Negara, Seri Paduka Baginda berdua menzahirkan rasa dukacita dengan pemergian Allahyarham dan menzahirkan harapan agar seluruh keluarga sabar dan tabah menghadapi dugaan serta suasana sedih dan pilu ini."Seri Paduka Baginda berdua mendoakan agar roh Allahyarham dicucuri rahmat oleh Allah SWT dan ditempatkan dalam kalangan mereka yang beriman dan beramal soleh."Seri Paduka Baginda berdua menghargai jasa, khidmat dan bakti Allahyarham kepada negara serta menyifatkan pemergian Allahyarham sebagai satu kehilangan besar kepada masyarakat dan negara," menurut catatan itu.

(Seri Paduka Baginda berdua menghargai jasa, khidmat dan bakti Allahyarham kepada negara serta menyifatkan pemergian Allahyarham sebagai satu kehilangan besar kepada masyarakat dan negara)

Salahuddin, 61, menghembuskan nafas terakhir 9.23 malam tadi di Hospital Sultanah Bahiyah Alor Star.Ahli Parlimen Pulai dan ADUN Simpang Jeram itu ditidurkan, selepas menjalani pembedahan akibat pendarahan otak.Menurut catatan Istana Negara, Allahyarham Salahuddin yang lahir pada 1 Disember 1961 pernah dilantik sebagai Menteri Pertanian dan Industri Asas Tani dari 2018 hingga 2020.Allahyarham yang merupakan Ahli Parlimen Pulai dari tahun 2018 telah dilantik sebagai Menteri Perdagangan Dalam Negeri dan Kos Sara Hidup selepas Pilihan Raya Umum ke-15 (PRU15).Allahyarham juga pernah memegang jawatan sebagai Setiausaha Angkatan Belia Islam Malaysia (ABIM) cawangan Pontian dari tahun 1981 hingga 1983.


Salahuddin aktif pastikan tiada kenaikan harga berlaku - Mohamad Sabu

ALOR SETAR, 24 Julai - Menteri Perdagangan Dalam Negeri dan Kos Sara Hidup Datuk Seri Salahuddin Ayub disifatkan sebagai seorang menteri yang aktif serta berusaha keras dalam memastikan tiada kenaikan harga berlaku di negara ini.Menteri Pertanian dan Keterjaminan Makanan Datuk Seri Mohamad Sabu berkata Allahyarham juga merupakan individu yang cukup sinonim dengan konsep Rahmah yang memberi faedah kepada rakyat terutama dalam mendepani isu kos sara hidup."Allahyarham memang seorang yang gigih dan semasa menjadi Menteri yang menjaga Kementerian Perdagangan Dalam Negeri dan Kos Sara Hidup ini, Arwah amat aktif terutama sekali supaya harga barang tidak naik dan begitu keras berusaha termasuk bertemu dengan pihak syarikat dan majikan."Semua orang mengakuinya termasuk Perdana Menteri Datuk Seri Anwar Ibrahim yang mengatakan bahawa Allahyarham antara menteri yang yang gigih dalam menjalankan tugas," katanya kepada pemberita di Hospital Sultanah Bahiyah di sini malam ini.Mohamad, yang juga Presiden Parti Amanah Negara (Amanah), berkata persahabatan beliau dengan Salahuddin bermula dalam Pemuda PAS ketika berusia lingkungan 20-an hingga sekarang dan pemergian Arwah secara mengejut itu sudah pasti meninggalkan kesan terhadap dirinya."Allahyarham pergi ketika menjalankan tugas… ahli keluarga Arwah juga berada di sini dan saya sempat meminta anak-anaknya untuk pergi berbisik di telinga Arwah serta memohon maaf sekiranya ada salah dan silap."Selepas ini, jenazah Arwah akan diterbangkan terus ke rumah ibunya di Tanjung Piai, Pontian, Johor dengan pesawat khas yang dijangka bertolak pada 1 pagi nanti," katanya.

Menteri Besar Kedah Datuk Seri Muhammad Sanusi Md Nor turut mengucapkan takziah kepada ahli keluarga Salahuddin serta seluruh ahli Amanah dan menyifatkan Allahyarham sebagai seorang yang budiman.Muhammad Sanusi berkata beliau turut merasai kehilangan Salahuddin yang dikenali sejak 1997 malah Timbalan Presiden Amanah itu pernah beberapa kali menginap di rumahnya."Di pihak Kerajaan Negeri (Kedah) sendiri turut bersimpati pada keluarga (Allahyarham), kebetulan beliau sakit di Kedah..."Saya ucap terima kasih kepada usaha beliau untuk menangani isu-isu kenaikan harga barang di bawah kementerian beliau serta apa-apa yang beliau bekerja keras... untuk itu, kita hargailah semua," katanya.Naib Presiden Amanah Datuk Mahfuz Omar pula berkata Allahyarham telah berjaya mengangkat agenda Rahmah di bawah kementeriannya sebagai enjin baharu yang memberi manfaat kepada semua pihak dan sektor ekonomi di dalam negara ini."Saya sangat rapat dengan Allahyarham daripada parti lama sampailah hari ini. Ini kehilangan besar, rakyat juga merasai kehilangan beliau.“ Saya nak sebut : Din, rakyat Malaysia merindui kamu, terima kasih Din atas agenda Rahmah yang telah memberi keringanan ke atas beban hidup rakyat, terima kasih Din," katanya. - BERNAMA

ARTIKEL BERKAITAN:Salahuddin meninggal dunia pukul 9.23 malamJenazah Salahuddin dibawa pulang ke Johor pada 1 pagi ini - Anthony LokePM dukacita pemergian Allahyarham SalahuddinSalahuddin berjuang soal rakyat hingga hujung nyawa - Ahmad ZahidSalahuddin stabil tetapi masih kritikal - Zaliha MustafaDatuk Seri Salahuddin selesai jalani pembedahan, kini ditempatkan di ICU Salahuddin alami pendarahan otak, sedang jalani pembedahan - Setiausaha AkhbarSalahuddin dikejarkan ke hospital selepas mual dan muntah-muntah


KKD sasar 470 menara 5G di Pulau Pinang

BUTTERWORTH, 23 Julai - Kementerian Komunikasi dan Digital (KKD) menyasarkan untuk membangunkan 470 menara 5G di Pulau Pinang, kata Timbalan Menteri Komunikasi dan Digital Teo Nie Ching.Beliau berkata sehingga setakat ini pelaksanaan rangkaian 5G telah siap dibina sebanyak 290 di kawasan berpenduduk (COPA)."Rangkaian 5G di Pulau Pinang akan melebihi 80 peratus menjelang hujung tahun ini dan setakat ini sebanyak 244 menara telah beroperasi dan pencapaian perkhidmatan 5G di negeri ini mencapai 67.6 peratus," katanya kepada pemberita selepas Program Merdeka@Komuniti Parlimen Bagan di sini, hari ini.Katanya Pulau Pinang kini mendahului purata capaian 5G iaitu mengatasi sasaran nasional sebanyak 64.7 peratus.Hadir sama dalam program itu ialah Ahli Parlimen Bagan, Lim Guan Eng. Dalam pada itu, Teo berkata setakat ini oleh Suruhanjaya Komunikasi dan Multimedia Malaysia (SKMM) telah mewujudkan 911 Pusat Ekonomi Digital (PEDi) di seluruh negara dan tiga daripada pusat itu terletak di Pulau Pinang.  Inisiatif PEDi adalah menyediakan capaian Internet secara kolektif kepada masyarakat dan kawasan yang kurang mendapat liputan jalur lebar.Pelaksanaan PEDi juga memberi peluang kepada masyarakat setempat mengikuti pelbagai kursus dan latihan berasaskan teknologi komputer.Ia bertujuan memberi kemahiran kepada usahawan untuk menceburi perniagaan e-dagang, serta aktiviti yang menggalakkan penciptaan digital, penyebaran dan penguasaan ilmu pengetahuan digital. "Hasrat kami adalah untuk membangunkan satu PEDi di setiap DUN dan di Pulau Pinang akan ada lebih kurang 38 PEDi. Kami sedang dalam proses tender dan semua PEDi di Pulau Pinang dijangka akan mula beroperasi pada Februari tahun depan," kata Teo.

(Timbalan Menteri KKD, Teo Nie Ching ketika berada di Program Merdeka@Komuniti Parlimen Bagan hari ini)


UiTM bakal terima 10 unit peranti satelit Starlink dalam masa terdekat

SHAH ALAM, 23 Julai - Beberapa kampus cawangan Universiti Teknologi MARA (UiTM) bakal menerima 10 unit peranti satelit Starlink dalam masa terdekat, kata Menteri Komunikasi dan Digital Fahmi Fadzil.Beliau berkata penyerahan peranti satelit Starlink itu akan diserahkan kepada kampus Kuala Pilah di Negeri Sembilan dalam masa terdekat ini.Katanya, itu merupakan usaha kerajaan untuk menambah baik kualiti perkhidmatan Internet di setiap cawangan kampus UiTM selepas melakukan perbincangan bersama Naib Canselor UiTM Profesor Datuk Dr Roziah Janor."Saya harap dalam minggu ini, kita akan terima sekurang-kurangnya 10 unit Starlink dan saya akan bincang dengan Pejabat Perdana Menteri untuk proses penyerahan."Ketika Perdana Menteri menyebut tentang penyelesaian Internet dengan menggunakan Starlink, saya percaya ada beberapa kampusnya yang mungkin boleh memanfaatkan penggunaan peranti ini terutama di Kuala Pilah, Perak, Tawau dan Sarawak," katanya.

Beliau berkata demikian kepada pemberita selepas meninjau capaian Internet di UiTM Shah Alam hari ini.Baru-baru ini Fahmi telah menyerahkan Lesen Pemberi Kemudahan dan Perkhidmatan Rangkaian kepada wakil Starlink dalam usaha kerajaan untuk kawasan berpenduduk mempunyai akses Internet 100 peratus.Pada 15 Julai lalu, Perdana Menteri berkata, kerajaan bercadang menggunakan 40 peranti satelit Starlink di institusi pengajian tinggi (IPT) untuk menaik taraf kemudahan capaian Internet agar lebih luas serta pantas di kampus bagi memudahkan proses pembelajaran.Anwar dilaporkan berkata, perkara itu tercetus hasil persidangan video secara maya dengan Ketua Pegawai Eksekutif SpaceX, Elon Musk, baru-baru ini.

ARTIKEL BERKAITAN:Perkhidmatan Starlink bermula dengan IPT, sekolah di pedalamanAnwar, Elon Musk adakan pertemuan maya, bincang perkhidmatan satelit StarlinkPelancaran satelit Starlink cetus fenomena cahaya


Demi perubahan peneroka Felda di Kelantan, Anwar harap kerjasama penuh kerajaan negeri

GUA MUSANG, 23 Julai - Perdana Menteri Datuk Seri Anwar Ibrahim berharap Kerajaan Negeri Kelantan memberi kerjasama penuh dengan Kerajaan Persekutuan untuk melaksanakan perubahan bagi peneroka Lembaga Kemajuan Tanah Persekutuan (Felda).Beliau berkata kerajaan mempunyai kebhinekaan (kepelbagaian) perancangan untuk rakyat termasuk warga Felda dalam mengangkat mobiliti sosial warga peneroka dan generasi baharu."Kerajaan memberi fokus terhadap isu pemilikan tanah bagi generasi baharu Felda yang memerlukan keterlibatan kerajaan negeri."Dahulu ada dua tiga perkara diabaikan umpamanya lampu-lampu jalan di kawasan Felda Hulu Kelantan, kita telah luluskan pada dua bulan lalu."Di Felda ini iaitu di Hulu Kelantan, kita mengumumkan akan mengadakan Pusat Dialisis di Chiku 3 kerana peneroka susah untuk pergi ke hospital."Ini memudahkan peneroka yang menghidap penyakit buah pinggang mendapatkan rawatan kerana peneroka di tanah rancangan berdepan kesukaran untuk mendapatkan rawatan di hospital," katanya kepada pemberita selepas Majlis Ramah Mesra Bersama Warga Felda di sini hari ini.

Pada Sambutan Hari Peneroka Lembaga Kemajuan Tanah Persekutuan (Felda) 2023 Julai lalu, Perdana Menteri mengumumkan peruntukan sebanyak RM7.7 juta setahun bagi menanggung kos operasi bagi 37,012 lampu jalan di rancangan Felda seluruh negara.Terdahulu, Anwar dalam ucapannya berkata akan bertemu dengan Menteri Pendidikan (Fadhlina Sidek) bagi baik pulih tandas sekolah di kawasan tanah rancangan Felda.Ini termasuk memberi perhatian kepada masalah liputan Internet di kawasan itu.

RM200 juta naik taraf jalan kampung Orang Asli di Kelantan


PM umum imbuhan tetap kepada penjawat awam seminggu dua lagi

KUBANG KERIAN, 23 Julai- Perdana Menteri, Datuk Seri Anwar Ibrahim akan mengumumkan beberapa imbuhan tetap kepada penjawat awam dalam tempoh seminggu dua lagi.Beliau yang juga Menteri Kewangan akan mempengerusikan mesyuarat pengurusan pertama pelarasan skim gaji itu minggu hadapan."Seperti mana yang saya sebut, sedikit sebanyak penyesuaian imbuhan tetap itu akan cuba saya umumkan dalam tempoh seminggu (atau) dua minggu, insya-Allah," katanya.

Tambah Anwar, pendekatan lama skim pelarasan gaji perlu dirombak berikutan tiada kenaikan dalam tempoh yang agak lama.

Justeru, ganjaran yang adil serta munasabah akan diberikan kepada penjawat awam di Malaysia.

"Saya fikir pendekatan lama harus dirombak, itu akan dilakukan dengan skim penyelarasan gaji yang dipengerusikan oleh perdana menteri sendiri," katanya.Beliau berkata demikian ketika berucap pada Program Cakna MADANI Bersama Pegawai Perkhidmatan Pendidikan Kementerian Pendidikan di Kampus Kesihatan Universiti Sains Malaysia, Kubang Kerian di sini yang turut dihadiri Menteri Pendidikan Fadhlina Sidek.Pada 13 Julai lepas, Anwar berkata, skim gaji penjawat awam akan disaran untuk dinaikkan secara berperingkat berdasarkan keupayaaan ekonomi negara.Cadangan itu akan dikemuka dalam mesyuarat bersama Ketua Setiausaha Negara, Tan Sri Mohd Zuki Ali serta Ketua Pengarah Perkhidmatan Awam Datuk Dr Zulkapli Mohamad sebelum Pilihan Raya Umum Dewan Undangan Negeri Ke-15 (PRU DUN Ke-15) pada 12 Ogos ini.

Sementara itu, beliau dalam ucapannya turut memaklumkan bahawa sebarang proses tender untuk pelaksanaan projek besar membabitkan Kementerian Pendidikan (KPM) akan disegerakan.

Anwar memberi jaminan urusan itu dapat selesai dalam masa tiga bulan.

"Kalau macam komputer dan lain-lain projek besar, saya akan pastikan kita runding dengan Kementerian Kewangan."Kita bagi kelonggaran ikut proses tender terhad dan disegerakan supaya boleh selesai dalam masa tiga bulan," katanya.


RM200 juta naik taraf jalan kampung Orang Asli di Kelantan

GUA MUSANG, 23 Julai - Kemajuan Desa dan Wilayah (KKDW) telah meluluskan peruntukan sebanyak RM200 juta untuk menaik taraf jalan di beberapa kawasan perkampungan Orang Asi di Kelantan.Timbalan Perdana Menteri Datuk Seri Dr Ahmad Zahid Hamidi yang juga Menteri Kemajuan Desa dan Wilayah berkata projek menaik taraf jalan berkenaan melibatkan kawasan Kuala Betis-Pos Balar dan Pos Belatim-Pos Bihai."Jumlah peruntukan itu adalah peruntukan sedia ada yang telah diluluskan Perdana Menteri Datuk Seri Anwar Ibrahim selaku Menteri Kewangan"Kementerian Kemajuan Desa dan Wilayah juga tidak berhajat untuk meminta tambahan peruntukan namun sekiranya ia tidak mencukupi, saya sendiri akan menghadap Perdana Menteri untuk tambah."Bukan untuk saya tetapi untuk kebajikan Orang Asli terutamanya dalam hal perhubungan desa ini," katanya ketika berucap pada Program Sentuhan Kasih Desa Peringkat Negeri Kelantan di Dataran Kesedar Paloh 2, di sini hari ini.Projek menaik taraf jalan di kawasan itu akan memberi manfaat lebih 2,000 penduduk Orang Asli di sekitar Gua Musang.


'Kami orang biasa hanya mampu beli barang murah', mahu Jualan Rahmah Bergerak diteruskan

GUAR CHEMPEDAK, 21 Julai - Jualan Rahmah Bergerak menerusi konsep 'Kedai Cari Rakyat' mendapat sambutan positif penduduk di kawasan itu.Sejak awal pagi orang ramai sudah mulai beratur panjang untuk merebut peluang membeli barangan keperluan dengan harga potongan 30 peratus.Rata-rata pengguna yang ditemui RTM berkata, Jualan Rahmah Bergerak ternyata meringankan beban mereka kerana dapat membeli dengan harga yang munasabah."Program seperti ini bagus untuk diteruskan sebab kos sara hidup sekarang tinggi, jadi saya sokong program ini diteruskan," kata Masriyah Mansor."Saya suka dengan harga keperluan asas Jualan Rahmah ini kerana harga jauh lebih murah berbanding dengan harga kedai, semoga program seperti ini diteruskan untuk memudahkan kos perbelanjaan rakyat," kata Zamidah Ismail."Program yang baik, elok diteruskan kerana kami hanya rakyat biasa yang hanya mampu membeli barangn dengan harga yang murah," kata Nazirul.Jualan Rahmah itu melibatkan 222 kawasan Parlimen dengan jualan barangan lebih murah sehingga potongan 30 peratus berbanding harga pasaran.Program Jualan Rahmah Bergerak ini turut menawarkan ayam pada harga RM10 seekor, minyak masak 5kg pada harga RM20 sebotol, telur ayam kampung pada harga RM10 bagi sepapan, dan beras 5kg pada harga RM10 sekampit.

ARTIKEL BERKAITAN:Jualan Rahmah Bergerak bantu rakyat secara bersasar - FuziahJualan Rahmah Bergerak menerusi 'kedai cari rakyat' diadakan lebih kerap - FuziahProgram Jualan Rahmah, RM30 juta telah dibelanjakanJualan Rahmah catat RM99 juta sejak dilancarkan awal JanuariJualan Rahmah: Jabatan dan agensi KKD pergiat hebahan Program Jualan Rahmah Bergerak wajar diteruskan


Anwar, Pham bertukar-tukar buku di Book Street Hanoi

(Datuk Seri Anwar (kiri) bertukar buku dengan rakan sejawatnya Pham Minh Chinh ketika melawat Book Street di Dinh Le Street/BERNAMA)

HANOI, 21 Julai- Perdana Menteri Datuk Sri Anwar Ibrahim dan isteri Datuk Seri Dr Wan Azizah Wan Ismail berkesempatan melawat Book Street Hanoi sambil sembang santai menikmati kopi Vietnam bersama delegasi Malaysia-Vietnam.Turut hadir Perdana Menteri Vietnam, Pham Minh Ming.Anwar bersama delegasi Malaysia meluangkan masa hampir sejam saling bertukar-tukar pandangan mengenai koleksi karya dan buku yang terdapat di Book Street Hanoi yang merupakan jalan buku pertama di Hanoi dan dibuka pada Mei 2017.Terdapat 16 kedai buku di sini.Pada akhir lawatan, kedua-dua pemimpin sempat bertukar-tukar buku.Anwar menerima buku berjudul "Lãng du trong Văn hoá Việt Nam" (Wandering through Vietnamese Culture) manakala Pham menerima buku bertajuk "Malaysia: Blooms, Foliage and Fruits".

(Datuk Seri Anwar Ibrahim dan Datuk Seri Dr Wan Azizah bersama rakan sejawatnya Pham Minh Chinh ketika melawat Book Street di Dinh Le Street/BERNAMA)

Anwar dalam pada itu menunaikan solat Jumaat di Masjid Al-Noor bersama komuniti Islam di Hanoi.Masjid Al-Noor merupakan satu-satunya masjid di Hanoi berkapasiti 200 jemaah.Beliau turut menyampaikan sumbangan kepada imam masjid berkenaan bagi kegunaan komuniti islam di hanoi serta membaik pulih masjid berkenaan

(Datuk Seri Anwar Ibrahim turut menunaikan solat jumaat di Masjid Al-Noor bersama komuniti Islam di Hanoi)


Guru ponteng mengajar 7 bulan, tiga pelajar Sabah menang saman

KOTA KINABALU, 21 Julai - Tiga bekas pelajar sekolah menengah di Kota Belud yang memenangi saman terhadap guru mereka kerana gagal hadir untuk mengajar selama tujuh bulan berharap kes itu akan menjadi pengajaran kepada semua pihak dalam memenuhi tanggungjawab masing-masing.Calvina Angayung, 22, juga berharap kemenangan itu akan menjadi motivasi kepada orang lain yang masih mengambil sikap mendiamkan diri untuk bangkit memperjuangkan hak mereka."Kami menjadi mangsa ketidakadilan guru ini sehingga menyebabkan kami gagal dalam peperiksaan bagi subjek Bahasa Inggeris. Kemenangan ini adalah hadiah kepada semua pihak yang menyokong kami sejak awal."Terima kasih kepada saksi-saksi kami yang tampil dengan berani di mahkamah, NGO (badan bukan kerajaan) dan aktivis, ibu bapa, rakan-rakan serta masyarakat di luar sana yang sentiasa menyokong kami tanpa mengira di mana kami berada," katanya ketika dihubungi.Seorang lagi plaintif, Nur Natasha Allisya Hamali pula berkata beliau lega kerana meskipun mengambil masa enam tahun, semua usaha mereka ternyata tidak sia-sia dan mengucapkan terima kasih kepada semua pihak atas kemenangan itu.Pada tahun 2020, Calvina, Nur Natasha Allisya dan Rusiah Sabdarin, yang berusia 22 tahun, menyaman bekas guru Bahasa Inggeris mereka iaitu Mohd Jainal Jamran yang didakwa tidak hadir untuk mengajar subjek itu selama tujuh bulan pada 2017, Pengetua sekolah ketika itu Suid Hanapi, Ketua Pengarah Pendidikan, Kementerian Pendidikan dan kerajaan.

(Ketiga-tiga pelajar ini mendedahkan cikgu tersebut ponteng mengajar selama 7 bulan pada tahun 2020/FOTO syot layar KiniTV)

Pada Selasa, Hakim Mahkamah Tinggi Kota Kinabalu Leonard David Shim ketika membenarkan saman itu memutuskan bahawa kelima-lima defendan telah melanggar kewajipan statutori mereka dan jaminan perlembagaan untuk kesemua bekas pelajar terbabit mendapatkan pendidikan.Mahkamah kemudian memberi pampasan sebanyak RM150,000 kepada ketiga-tiga plaintif.Peguam Sherzali Herza Asli, yang mewakili kesemua pelajar, berkata adalah penting untuk kerajaan menyedari dan mengiktiraf kelemahannya serta menggubal dasar bagi memastikan akauntabiliti guru yang ingkar demi kesejahteraan dan prospek generasi masa depan negara.Menteri Pembangunan Usahawan dan Koperasi Datuk Ewon Benedick, yang juga Ahli Dewan Undangan Negeri Kadamaian, berkata mereka yang berada dalam ekosistem sekolah mempunyai tanggungjawab masing-masing dan guru yang sepatutnya hadir ke kelas untuk mengajar namun gagal berbuat demikian, perlu mempunyai alasan munasabah."Meskipun pelajar harus berdisiplin dan menghormati guru, mereka tetap berpeluang bercakap dengan ibu bapa yang akan membangkitkan perkara itu kepada Persatuan Ibu Bapa dan Guru-Guru mengenai perkhidmatan yang diberikan di sekolah," katanya. - BERNAMA


Tangani provokasi terhadap agama secara rasional, bertoleransi

PUTRAJAYA, 21 Julai- Resolusi Majlis Hak Asasi Manusia Pertubuhan Bangsa Bersatu (UNHRC) minggu lepas berikutan insiden pembakaran teks al-Quran di luar masjid di Stockholm ketika perayaan Aidiladha adalah langkah bijanksana dan terpuji.Perdana Menteri, Datuk Seri Anwar Ibrahim dalam satu kenyataan menegaskan, sebarang bentuk provokasi dan demonstrasi berhubung kait agama yang boleh mencetuskan kebencian sejagat perlu ditangani secara rasional dan bertoleransi.Hak kebebasan bersuara bukan tiket untuk membenarkan tindakan berunsur kebencian dan kekejaman bermodalkan idea menentang kezaliman dilakukan secara berleluasa dan sewenang-wenangnya.Perdana menteri berkata tindakan itu bercanggah dengan hak asasi manusia, Tanggapan ekstremis tentang kebebasan sangat merugikan masyarakat, malah boleh membawa kepada pelanggaran hak individu untuk hidup dengan jaminan keselamatan yang baik."Islamofobia adalah racun yang bukan hanya mengancam umat Islam seluruh dunia tetapi juga negara-negara Barat."Sehubungan itu, seluruh masyarakat sejagat perlu mengimbangi dan meraikan perbezaan dengan sikap ihsan, ambil berat, saling mendukung dan menghormati antara satu sama lain, di samping mencari titik pemahaman dan persamaan," kata Anwar. Beliau turut mengucapkan tahniah kepada kerajaan Sweden kerana mengambil pendirian tegas menentang Islamofobia, selain berharap pihak berkuasa menjalankan siasatan dengan berpandukan pendirian sama.

(Datuk Seri Anwar dalam satu kenyataan menegaskan, tangani provokasi terhadap agama secara rasional, bertoleransi


Datuk Seri Anwar, Pham Minh saksi pemeteraian MoU NCCIM-VCCI

(MoU itu bertujuan meneroka lebih luas potensi kerjasama ekonomi, pelaburan dan perdagangan selain memberi faedah pembangunan sosioekonomi kedua-dua negara)

HANOI, 20 Julai- Perdana Menteri, Datuk Seri Anwar Ibrahim dan rakan sejawatannya, Minh Chinh hari ini menyaksikan pemeteraian Memorandum Persefahaman (MoU) antara Dewan Perniagaan dan Perindustrian Kebangsaan Malaysia (NCCIM) dengan Dewan Perniagaan dan Industri Vietnam (VCCI)  MoU itu bertujuan meneroka lebih luas potensi kerjasama ekonomi, pelaburan dan perdagangan selain memberi faedah pembangunan sosioekonomi kedua-dua negara.  Ia ditandangani oleh Presiden NCCIM, Tan Sri Soh Thian Lai dan Pengerusi VCCI, Pham Tan Chong.  Anwar dan Pham Minh turut menyaksikan majlis menandatangani pengesahan dokumen minit hasil Mesyuarat ke-7 Suruhanjaya Bersama (JCM-7) Ekonomi, Saintifik dan Kerjasama Teknologi antara Malaysia dengan Vietnam.  Malaysia diwakili Menteri Luar, Datuk Sri Zambry Kadir manakala Vietnam diwakili rakan sejawatannya, Bui Than Son.

(Pemeteraian itu di tandangani oleh Presiden NCCIM Tan Sri Soh Thian Lai dan Pengerusi VCCI, Pham Tan Chong)

Dalam lawatan tersebut, Perdana Menteri turut mengadakan pertemuan dengan Setiausaha Agung Parti Komunis Vietnam (CPV), Ngunyen Phu Trong.Usaha menangani isu rasuah serta tata kelola baik menjadi fokus pertemuan.

Kerjasama berkaitan akan diperhalusi antara agensi anti rasuah kedua-dua negara.

Terdahulu, Perdana Menteri, Datuk Seri Anwar Ibrahim diberikan sambutan rasmi penuh istiadat oleh kerajaan Vietnam di Istana Presiden Hanoi sebaik tiba untuk memulakan lawatan rasmi dua hari ke negara itu.

Ketibaan beliau disambut oleh rakan sejawatannya, Pham Minh Chinh.

Acara dimulakan dengan iringan lagu Negaraku dan lagu kebangsaan Vietnam, Tien Quan.

Datuk Seri Anwar dengan diiringi Minh Chinh, memeriksa kawalan kehormat dan diperkenalkan kepada barisan kabinet Vietnam.

Sejurus sambutan, satu mesyuarat bilateral diadakan di bangunan kerajaan Vietnam membincangkan hala tuju termasuk menstruktur semula kerjasama kedua-dua negara yang akan memberi manfaat bersama.


Vietnam disifatkan sebagai rakan Malaysia paling akrab - PM

HANOI, 20 Julai - Perdana Menteri Datuk Seri Anwar Ibrahim menyifatkan Vietnam sebagai negara rakan baik Malaysia sejak hubungan diplomatik terjalin antara kedua-dua negara lima dekad lalu.Beliau berkata, kedua-dua negara telah menjalinkan hubungan bilateral yang amat baik dan Malaysia kini bersedia untuk mengembangkan kerjasama sedia ada ke tahap lebih tinggi. Perdana Menteri turut menzahirkan rasa kagumnya dengan keupayaan Vietnam dan rakyatnya berusaha bangkit daripada kesusahan yang dialami dalam perjuangan menentang penjajahan. "Kerana kepimpinan yang bertahun dan kebanyakkan rakyat anda telah berjaya dalam beberapa dekad, kestabilan Vietnam sebagai negara penting di ASEAN dan kini berdaftar sebagai antara negara membangun di dunia," kata Anwar, di sini.

(Perdana Menteri Datuk Seri Anwar Ibrahim berucap ketika menghadiriJamuan Makan Malam Rasmi yang dihoskan olehPerdana Menteri Vietnam, Pham Minh Chinh)

Majlis turut dihadiri Menteri Luar Datuk Seri Dr Zambry Abd Kadir serta Menteri Pelaburan, Perdagangan dan Industri Tengku Datuk Seri Zafrul Abdul Aziz dan Ketua Setiausaha Kementerian Luar Datuk Seri Amran Mohamed Zin.

Terdahulu, semasa melakukan kunjungan hormat ke atas Setiausaha Agung Parti Komunis Vietnam Nguyen Phu Trong, Anwar menzahirkan rasa gembira dengan kerjasama dua hala sedia ada dan berkata usaha akan dilakukan untuk mengukuhkan lagi hubungan itu. “Saya juga dimaklumkan bahawa Tuan Yang Terutama Nguyen Phu Trong sering berbicara soal antirasuah dan tatakelola yang baik di Vietnam dan kami dapat bertukar pandangan terkait perkara ini serta keperluan untuk agensi antirasuah kedua-dua negara bekerjasama dan mengadakan perkongsian bersama,” katanya


Fahmi pula tampil perjelas isu pelupusan hutang FELDA

KUALA LUMPUR, 21 Julai - Menteri Komunikasi dan Digital (KKD), Fahmi Fadzil tampil menjelaskan isu berhubung pelupusan hutang peneroka Lembaga Kemajuan Tanah Persekutuan (FELDA) yang berjumlah RM8.3 bilion.Fahmi yang juga merupakan Pengarah Komunikasi Pakatan Harapan (PH) berkata hutang tersebut telah dihapuskan oleh FELDA itu sendiri dan bukannya kerajaan persekutan.Hinggalah pada 26 Jun lalu, Perdana Menteri Datuk Seri Anwar Ibrahim yang juga merangkap Menteri Kewangan telah menandatangani Perjanjian Bagi Akaun Rizab Perkhidmatan Kewangan (FSRA).Perjanjian yang ditandangani Anwar itu melibatkan bantuan kewangan kepada FELDA sebanyak RM990 juta bagi tempoh 10 tahun."Pada 2021, Tan Sri Muhyiddin Yassin berjanji untuk menghapuskan hutang peneroka FELDA berjumlah RM8.3 bilion."Hinggalah pada 26 Jun, Perdana Menteri telah menandatangani Perjanjian FSRA yang melibatkan bantuan kewangan kepada FELDA sebanyak RM990 juta bagi tempoh 10 tahun."Kesimpulannya, hutang FELDA tidak dibayar oleh kerajaan persekutuan hanya sehingga 26 Jun oleh Datuk Seri Anwar Ibrahim," katanya menerusi hantaran video di Facebooknya.Beliau berkata demikian mengulas tentang pelupusan hutang peneroka FELDA yang mengundang kekeliruan orang ramai.Perdana Menteri Datuk Seri Anwar Ibrahim pada 26 Jun lepas menandatangani FSRA bagi penerimaan pertama geran RM990 juta setahun daripada Kerajaan Persekutuan untuk penebusan sukuk Felda.Anwar mendakwa hutang peneroka FELDA berjumlah RM8.3 bilion tidak pernah dilupuskan di bawah pentadbiran Muhyiddin Yassin.Muhyiddin Yassin mengumumkan kerajaan bersetuju melupuskan sebahagian pinjaman peneroka Felda secara bersyarat berjumlah RM8.3 bilion sebagai inisiatif penjanaan semula lembaga itu.Semalam, FELDA menjelaskan penghapusan sejumlah hutang peneroka sudah dilaksanakan di peringkat badan berkanun itu pada 2021 dan 2022 tanpa penyaluran peruntukan geran daripada Kerajaan Persekutuan.

Artikel berkaitanFELDA perjelas isu hutang peneroka, kenyataan PM disalah tafsirHapus hutang peneroka Felda: PM kemuka bukti esokPelan Pemulihan FELDA: Kerajaan lulus jaminan RM9.9 bilion untuk terbit sukuk Anwar kemuka dokumen FSRA, desak Muhyiddin mohon maaf


FELDA perjelas isu hutang peneroka, kenyataan PM disalah tafsir

KUALA LUMPUR, 20 Julai - Kenyataan Perdana Menteri Datuk Seri Anwar Ibrahim berhubung penghapusan hutang peneroka Lembaga Kemajuan Tanah Persekutuan (FELDA) telah disalah tafsir sehingga menimbulkan kekeliruan dalam kalangan rakyat.Susulan itu, FELDA melalui kenyataan tampil menjelaskan bahawa isu penghapusan sejumlah hutang peneroka telah dilaksanakan di peringkat FELDA tanpa penyaluran peruntukan geran dari kerajaan terdahulu pada tahun 2021 dan 2022.Jelasnya, jumlah pelupusan hutang itu telah memberikan impak yang besar kepada aliran tunai dan prestasi FELDA."Sebagai langkah membantu dan menjamin kelangsungan FELDA, Perdana Menteri telah menandatangani perjanjian Assignment for Financial Service Reserve Account (FSRA) bagi penerimaan pertama geran RM990 juta dari kerajaan persekutuan untuk penebusan sukuk FELDA."Perjanjian itu antara lain memberikan ruang kepada FELDA untuk menstruktur semula komitmen kewangan terhadap kadar faedah yang dikenakan serta pemansuhan 80 peratus hutang peneroka berjumlah RM8.3 bilion," menurut kenyataan itu hari ini.Tambahnya, Perdana Menteri telah meluluskan peruntukan sehingga RM990 juta setahun bagi membolehkan penebusan semula sukuk FELDA yang antara lainnya bagi membiayai hapus kira hutang peneroka FELDA.Pengumuman itu dimaklumkan Anwar pada 7 Julai lalu sempena Sambutan Hari Peneroka FELDA.Jelasnya, secara keseluruhan inisiatif ini melibatkan bantuan kewangan kepada FELDA sebanyak RM9.9 bilion bagi tempoh 10 tahun."FELDA menzahirkan penghargaan kepada kerajaan atas komitmen bagi menyempurnakan proses pemulihan FELDA demi menjamin kelangsungan sebagai satu institusi gergasi yang menaungi 112,638 keluarga peneroka di seluruh negara," katanya.

Pada 2021, bekas Perdana Menteri Tan Sri Muhyiddin Yassin mengumumkan kerajaan bersetuju melupuskan sebahagian pinjaman peneroka berjumlah RM8.3 bilion.Muhyiddin Yassin mengumumkan pelupusan hutang peneroka itu Sempena Hari Peneroka Felda pada dua tahun lalu.Pada 8 Julai lalu, media melaporkan Anwar kekal dengan pendirian bahawa hutang peneroka Felda berjumlah RM8.3 bilion tidak pernah dilupuskan di bawah pentadbiran Muhyiddin Yassin.

ARTIKEL BERKAITAN:Hapus hutang peneroka Felda: PM kemuka bukti esokPelan Pemulihan FELDA: Kerajaan lulus jaminan RM9.9 bilion untuk terbit sukukPM nafi kenyataan Muhyiddin hapus hutang FELDALupus hutang FELDA, Shabery nafi kenyataan Muhyiddin Anwar kemuka dokumen FSRA, desak Muhyiddin mohon maaf


Sanusi belum dipanggil SPRM berkait kecurian REE - Azam Baki

KUALA TERENGGANU, 20 Julai - Suruhanjaya Pencegahan Rasuah Malaysia (SPRM) belum memanggil Menteri Besar Kedah, Datuk Seri Muhammad Sanusi Mohd Nor bagi membantu siasatan kes rasuah dan salah guna kuasa dalam isu kecurian unsur nadir bumi (REE).Ketua Pesuruhjaya SPRM, Tan Sri Azam Baki berkata Sanusi akan dipanggil bila ada keperluan bagi membantu siasatan tersebut."Kita (SPRM) belum lagi memanggil dia (Sanusi) kerana ini suatu perkara yang kita tidak mahu dedahkan. Jadi dalam siasatan ini kita tidak mahu menguar-uarkan kepada mana-mana pihak tentang sesiapa dipanggil ke SPRM. Kita akan panggil bila ada keperluan."Kita akan akan memanggil sesiapa sahaja yang terlibat tak kira apa jawatan sekalipun. Sekiranya dia terlibat, kita akan panggil dia (Sanusi). Masa akan menentukan."Dalam kita menjalankan siasatan, tidak semestinya seseorang yang terlibat ataupun tidak akan dipanggil terlebih dahulu atau kemudian. Apabila sampai masa kalau SPRM panggil kita akan maklumkan," kata Azam Baki ketika ditemui selepas hadir ke konti Terengganufm di sini, hari ini.Azam Baki turut menafikan tindakan SPRM berhubung kes ini sebagai pendakwaan terpilih kerana dilakukan dalam musim pilihanraya."Ini tiada kaitan dengan pilihanraya, kes ini berlaku selepas menerima laporan orang ramai."Katakan kalau laporan ini berlaku sebelum PRU, selepas PRU pun tak ada masalah, saya tidak meletakkan satu timeline (jangka masa)."....sebelum PRU dia saksi, selepas PRU dia jadi suspek pulak, bukan begitu. Kalau orang tu suspek, sebelum atau selepas PRU pun tetap sama, jadi kita akan tentukan selepas kita memanggil seseorang, keterangan-keterangan kita kumpulkan untuk kita melihat kepentingan seseorang itu," katanya.

(Ketua Pesuruhjaya SPRM, Tan Sri Azam Baki ketika ditemu bual di Konti Terengganufm hari ini)

Tambah beliau, lebih ramai saksi akan dipanggil bagi membantu siasatan kes yang membabitkan nilai rasuah lebih RM13 juta itu.Pada Selasa, SPRM turut membuka kertas siasatan berhubung penyelewengan dan penyalahgunaan kuasa melibatkan seorang Menteri Besar dalam isu REE.Menurut sumber, aktiviti perlombongan tersebut dipercayai dilakukan secara tidak sah, sekali gus menyebabkan kerugian kepada kerajaan negeri."Dua suspek sudah ditangkap dan lima belas individu lain akan dipanggil sebagai saksi untuk membantu dalam siasatan perkara ini."Kita (SRPM) akan mendapatkan dokumen-dokumen penting daripada Perbadanan Menteri Besar (MBI) Kedah dan Kerajaan Negeri," katanya.Semalam, SPRM menahan seorang pegawai kanan Perbadanan Menteri Besar (MBI) Kedah dan seorang pengarah wanita sebuah syarikat bagi bantu siasatan kes rasuah dan salah guna kuasa dalam isu kecurian unsur nadir bumi.Kedua-dua suspek direman tiga hari bermula semalam hingga 21 Julai ini.Azam Baki berkata kes disiasat mengikut Seksyen 17 dan 23 Akta SPRM 2009.Pada Rabu, Sanusi juga mendedahkan belum belum menerima kunjungan SPRM bagi siasatan isu unsur nadir bumi.

Artikel Berkaitan:Pegawai kanan MBI Kedah antara ditahan kes rasuah RM13 jutaPKR Kedah lapor SPRM, gesa siasat ketirisan MB KedahSembilan ditahan terbabit kes pemerdagangan manusia, curi REE


Lawatan rasmi PM ke Vietnam buka ruang pelaburan negara

KUALA LUMPUR, 20 Julai - Perdana Menteri Datuk Seri Anwar Ibrahim akan mengadakan lawatan rasmi sulung beliau selama dua hari ke Republik Sosialis Vietnam bermula hari ini dan esok.Anwar ke republik itu atas jemputan Perdana Menteri Vietnam Pham Minch Chinh."Kedua-dua pemimpin tersebut akan memperhalusi kemajuan pelaksanaan Pelan Tindakan 2021–2025 di bawah Kerangka Perkongsian Strategik Malaysia – Vietnam."Lawatan rasmi ini dijangka mengukuhkan hubungan yang tersedia erat di antara Malaysia dan Vietnam selaku negara jiran dan rakan kongsi dalam ASEAN," menurut kenyataan Wisma Putra hari ini.Tambah kenyataan itu lagi, pada tahun ini merupakan sambutan Jubli Emas penubuhan hubungan diplomatik dan lawatan itu membuka ruang kepada kedua-dua negara untuk memperkukuhkan lagi hubungan yang telah terjalin."Perdana Menteri turut dijadual untuk mengadakan kunjung hormat ke atas Presiden Vietnam, Vo Van Thuong serta beberapa pertemuan dengan pemimpin utama Vietnam iaitu Setiausaha Agung Parti Komunis Vietnam, Nguyen Phu Trong dan Pengerusi Dewan Rakyat Vietnam (Chairman of the National Assembly of Vietnam), Vuong Dinh Hue.Dalam pertemuan dua hala dengan rakan sejawatnya Minh Chinh, Anwar akan diiringi delegasi kepimpinan tertinggi negara, pegawai-pegawai kanan kerajaan dan agensi berkaitan.Antaranya Menteri Luar Negeri, Datuk Seri Dr Zambry Abd Kadir, Menteri Pelaburan Perdagangan dan Industri Senator Tengku Datuk Seri Zafrul Tengku Abdul Aziz, Timbalan Menteri Pertanian dan Keterjaminan Makanan, Chan Foong Hin.

Dalam lawatan itu, Perdana Menteri dijangka akan menyaksikan pertukaran Memorandum Persefahaman (MoU) antara beberapa kementerian dan agensi Malaysia dengan Vietnam dalam pelbagai sektor Ini sekali gus akan meningkatkan pelaburan dan perdagangan kedua-dua negara.Anwar juga akan menghadiri Persidangan Perniagaan Bersama Malaysia-Vietnam dan sesi bertemu diaspora Malaysia.Pada tahun lalu, jumlah dagangan dua hala di antara Malaysia dan Vietnam meningkat sebanyak 23.1%, daripada USD16.74 bilion (RM69.40 bilion) pada 2021, kepada USD19.44 bilion (RM85.40 bilion) pada 2022.Malaysia merupakan pelabur kesembilan terbesar di Vietnam dengan jumlah pelaburan sebanyak USD13.06 bilion.

ARTIKEL BERKAITAN:Mesyuarat JCM ke-7 Malaysia-Vietnam, bincang isu kepentingan bersama - ZambryKerjasama rapat Malaysia-Vietnam, tarik lebih banyak pelaburan di rantau ASEANLawatan PM ke Vietnam, perkukuh hubungan dua hala pelbagai bidang


Anwar kemuka dokumen FSRA, desak Muhyiddin mohon maaf

KUALA LUMPUR, 20 Julai - Perdana Menteri Datuk Seri Anwar Ibrahim hari ini mendedahkan sebahagian dokumen perjanjian Assignment for Financial Service Reserve Account (FSRA) terkait Jaminan Kerajaan kepada Lembaga Kemajuan Tanah Persekutuan (FELDA) yang telah ditandatanganinya.Anwar mengemukakan sebanyak lapan dokumen berkait perjanjian FSRA melalui hantaran di Facebooknya pada pagi ini.Oleh itu, beliau mendesak Tan Sri Muhyiddin Yassin untuk memohon maaf atas fitnah yang dilemparkan kepadanya.Semalam, Anwar berkata bersedia membuktikan bahawa beliau telah menandatangani dokumen pelupusan hutang Felda.Katanya, beliau akan meminta Ketua Setiausaha Perbendaharaan (KSP) untuk mengeluarkan dokumen yang ditandatanganinya sebelum berangkat ke Vietnam pada hari ini.

Sementara itu, Kementerian Kewangan (MOF) mengesahkan bahawa Anwar telah menandatangani FSRA pada 26 Jun 2023."Seperti diumumkan melalui siaran akhbar MOF bertarikh 28 Jun 2023, perjanjian ini melibatkan Jaminan Kerajaan sebanyak RM9.9 bilion kepada FELDA untuk menstruktur semula pinjaman agensi tersebut melalui terbitan sukuk dan kredit pusingan dalam usaha memulihkan kedudukan kewangan FELDA. "Di bawah perjanjian, Kerajaan akan membiayai pembayaran balik sukuk tersebut melalui peruntukan geran RM990 juta setiap tahun untuk tempoh 10 tahun," menurut kenyataan MOF pada hari ini.Selain itu, MOF mengesahkan bahawa penyaluran pertama RM990 juta juga telah dilaksanakan pada 18 Julai lalu selaras dengan peruntukan yang telah disediakan di dalam Belanjawan Madani 2023.Katanya lagi, penyempurnaan perjanjian jaminan kerajaan dan penyaluran peruntukan kepada FELDA merupakan elemen penting yang dilaksanakan Kerajaan Perpaduan bagi memastikan kelangsungan FELDA antara lain mengambil kira antaranya impak kepada aliran tunai dan kedudukan kewangan FELDA berikutan penghapusan hutang peneroka FELDA.

ARTIKEL BERKAITAN:Hapus hutang peneroka Felda: PM kemuka bukti esokPM nafi kenyataan Muhyiddin hapus hutang FELDALupus hutang FELDA, Shabery nafi kenyataan Muhyiddin


Hak 40% hasil bersih: Pemberian khas RM300 juta bukti Sabah di landasan betul - Hajiji

KOTA KINABALU, 20 Julai - Peningkatan pemberian khas kepada RM300 juta daripada Kerajaan Persekutuan adalah petunjuk jelas bahawa kerajaan negeri kini berada di landasan betul ke arah mendapatkan hak Sabah sebagaimana yang termaktub dalam Perlembagaan Persekutuan.Ketua Menteri Datuk Seri Hajiji Noor berkata Sabah menyambut baik keputusan Jawatankuasa Teknikal Perjanjian Malaysia 1963 (MA63) yang diumumkan oleh Timbalan Perdana Menteri Datuk Seri Fadillah Yusof semalam.“Ini adalah penyelesaian sementara dan seperti yang disebutkan oleh Fadillah, rundingan masih diteruskan dengan jawatankuasa berasingan bagi menentukan serta memuktamadkan formula untuk pemberian khas kepada kedua-dua negeri di Kepulauan Borneo dalam tempoh setahun,” menurutnya dalam kenyataan pada Rabu.Beliau mengulangi pendirian kerajaan negeri bahawa Sabah tidak pernah melepaskan hak 40 peratus hasil bersih dikutip oleh Kerajaan Persekutuan dan akan terus berjuang untuk mendapatkan pemberian khas seperti yang termaktub dalam Perlembagaan Persekutuan."Perkara 112D (Perlembagaan Persekutuan) memperuntuk formula dan semakan semula hak 40 peratus ke atas hasil bersih yang diperoleh Persekutuan yang berasal dari Sabah," katanya.Selepas mempengerusikan mesyuarat Jawatankuasa Teknikal MA63 itu semalam, Fadillah berkata Sabah dan Sarawak akan menerima pemberian khas sebanyak RM300 juta daripada Kerajaan Persekutuan pada tahun ini.Ini menyaksikan peningkatan sebanyak RM40 juta kepada Sabah berbanding jumlah RM260 juta yang diumumkan oleh Putrajaya pada Januari lepas, yang akan dibayar secepat mungkin, kata Fadillah yang juga Pengerusi Jawatankuasa MA63.Presiden Parti Kesejahteraan Demokratik Masyarakat (KDM) Datuk Peter Anthony pula berharap pemberian khas itu akan digunakan sebaik mungkin bagi mengatasi masalah infrastruktur dan kemudahan asas di Sabah.

Beliau berkata sudah tiba masanya kerajaan negeri menyelesaikan secara agresif masalah yang dihadapi Sabah antaranya jalan raya rosak, bekalan air dan elektrik yang sudah sekian lama menghantui penduduk serta memerlukan jalan penyelesaian menyeluruh dirancang dengan segera.Katanya pemberian khas itu membuktikan kesungguhan Kerajaan Perpaduan pimpinan Perdana Menteri Datuk Seri Anwar Ibrahim dalam menjaga kepentingan Sabah serta Sarawak, dan pihaknya yakin Kerajaan Perpaduan pimpinan Anwar mampu menyelesaikan tuntutan negeri berkenaan dalam MA63. "Begitu banyak sekali inisiatif yang telah dilakukan oleh Perdana Menteri untuk kebaikan Sabah dan juga Sarawak. Peruntukan RM300 juta yang diumumkan adalah penyelesaian bersifat interim, saya yakin usaha kita untuk dapatkan 40 peratus hasil yang dikutip Kerajaan Persekutuan kini berada di landasan betul," katanya.Bagi Pengerusi Badan Perhubungan UMNO Sabah Datuk Seri Bung Moktar Radin, peruntukan itu merupakan langkah tepat serta mampu memberikan implikasi positif terhadap perkembangan ekonomi dan sosial masyarakat Sabah.“Ini terutamanya menyelesaikan isu-isu pembangunan infrastruktur asas, bekalan air bersih, elektrik, jalan raya yang kritikal selain pembangunan lain yang jauh ketinggalan berbanding negeri-negeri lain,” katanya yang turut memaklumkan bahawa UMNO Sabah menyambut baik peruntukan itu.Beliau juga berharap kerajaan negeri atau jabatan dan agensi kerajaan yang diberikan kuasa supaya menyelaras peruntukan itu secara efisien, cepat dan tepat bagi mengurangkan birokrasi kerana ia akan membantutkan usaha membangunkan Sabah.- BERNAMA


Mesyuarat JCM ke-7 Malaysia-Vietnam, bincang isu kepentingan bersama - Zambry

(Menteri Luar, Datuk Seri Dr. Zambry Abd Kadir)

HANOI, 19 Julai- Mesyuarat ke-7 Suruhanjaya Bersama (JCM ke-7) antara Malaysia dengan Vietnam akan diadakan di Hanoi, esok.Ia merupakan kesinambungan kepada JCM-6 yang diadakan di Putrajaya pada November 2021.Mesyuarat kali ini dipengerusikan bersama oleh Menteri Luar, Datuk Seri Dr. Zambry Abd Kadir dan rakan sejawatannya, Bui Thanh Son."Daripada (JCM) ini merupakan antara mekanisma dua hala yang utama, bertujuan untuk membincangkan isu-isu berkepentingan bersama di peringkat Menteri Luar Negeri. "Suruhanjaya ini telah diwujudkan pada tahun 1992, susulan pemeteraian Perjanjian Ekonomi, Sainifik dan Teknikal antara Malaysia dan Vietnam," kata Zambry.Beliau bercakap dalam sidang media khas lawatan kerja Perdana Menteri, Datuk Seri Anwar Ibrahim ke Vietnam, di sini.Menurut Zambry pengesahan hasil perbincangan akan disaksikan oleh kedua-dua Perdana Menteri selepas mesyuarat dua hala berlangsung.

(Menteri Luar, Datuk Seri Dr. Zambry Abd Kadir (tengah)pada sidang media bersempena lawatan rasmi Perdana Menteri, Datuk Seri Anwar Ibrahim ke Vietnam bermula esok hingga 21 Julai ini/Foto Bernama)


Lawatan PM ke Vietnam, perkukuh hubungan dua hala pelbagai bidang

HANOI, 19 Julai- Lawatan rasmi dua hari Perdana Menteri, Datuk Seri Anwar Ibrahim ke Vietnam bermula esok sangat signifikan bagi dua negara jiran yang telah menjalin hubungan diplomatik selama 50 tahun.Lawatan itu bukan sahaja bertujuan memperkukuh hubungan dua hala, tetapi juga meninjau potensi memperluas kerjasama sedia ada, dan menjalin kerjasama baharu.  Ini termasuk mempromosikan hubungan perdagangan dan pelaburan.

Lawatan Perdana Menteri kali ini dilihat signifikan memandangkan Vietnam merupakan rakan dagang Malaysia ke-12 terbesar di dunia dan ke-4 terbesar dalam kalangan negara-negara ASEAN.

Menteri Luar, Datuk Seri Dr. Zambry Abd Kadir dalam sidang media berkata ia merupakan lawatan pertama perdana menteri ke Vietnam.Ini adalah atas undangan Perdana Menteri Vietnam, Pham Minh Chinh yang disampaikan ketika menghadiri Sidang Kemuncak ASEAN di Labuan Bajo, Nusa Tenggara Timur, Indonesia pada Mei lepas."Lawatan perdana menteri ini sebagai pengiktirafan terhadap kerjasama dan hubungan erat antara Malaysia dan Vietnam, sejak lima dekad yang lalu."Ketika lawatan perdana menteri dijangkakan beberapa pertemuan penting akan diadakan. Perdana menteri akan menyaksikan pemeteraian kerjasama di antara Dewan Perniagaan dan Perindustrian Kebangsaan Malaysia (NCCIM) dan Vietnam Chambers of Commerce and Industry (VCCI)," katanya di sini.

Jadual padat menanti perdana menteri dalam lawatan rasmi tersebut. Sebagai pembuka tirai lawatan, Anwar bersama delegasi Malaysia akan diberi sambutan rasmi penuh istiadat di Istana Presiden Hanoi.Dalam rangka lawatan dua hari itu, Perdana Menteri juga dijadual mengadakan kunjungan hormat ke atas Presiden Vietnam, Vo Van Thuong, Setiausaha Agung Parti Komunis Vietnam, Nguyen Phu Trong dan Pengerusi Dewan Rakyat Vietnam, Vong Dinh Hue.Satu Memorandum Persefahaman (MoU) turut akan dimeterai antara Dewan Perniagaan dan Perindustrian Kebangsaan Malaysia (NCCIM) dan Vietnam Chambers of Commerce and Industry (VCCI).Laporan disediakan Atikah Makhtar.


Kerajaan cadang mahu bina lebih banyak Anjung Kasih di setiap hospital

(Datuk Seri Nancy Shukri melawat Pusat Jagaan Damai Permai yang terletak di Bertam Pulau Pinang hari ini/FOTO KPWKM)

SEBERANG PERAI, 17 Julai - Kementerian Pembangunan Wanita, Keluarga dan Masyarakat (KPWKM) bercadang akan menyediakan lebih banyak Anjung Kasih Yayasan Kebajikan Negara (YKN) di seluruh negara, kata Menteri KPWK Datuk Seri Nancy Shukri.Beliau berkata pembinaan Anjung Kasih itu sebagai penginapan sementara kepada waris dan keluarga yang menerima rawatan di hospital."Memang ada perancangan untuk semua hospital (diwujudkan Anjung Kasih). Cadangan itu hanya akan dapat direalisasikan bergantung kepada kemampuan YKN dan sumbangan penderma dalam menyediakan kemudahan tempat penginapan kepada pesakit kurang berkemampuan."Malah kita mahu perbesarkan tempat penginapan itu di Anjung Kasih yang sempit di beberapa tempat," katanya selepas merasmikan Anjung Kasih Hospital Seberang Jaya, di sini hari ini.Setakat ini, terdapat 18 buah hospital di seluruh negara telah mempunyai Anjung Kasih yang memanfaatkan seramai 89,864 penghuni sejak ia mula beroperasi secara berperingkat pada 2006.

Dalam pada itu, Menteri Kesihatan, Dr Zaliha Mustafa berkata Anjung Kasih Hospital Seberang Jaya kini mempunyai 72 katil keseluruhan yang di bahagikan kepada 6 bilik keluarga.  Selain itu, bilik Anjung Kasih turut dilengkapi dengan kemudahan-kemudahan lain untuk Orang Kelainan Upaya (OKU) bilik rehat, bilik mandi, ruang pantri, ruang mencuci pakaian dan lain-lain yang dikira lengkap sebagai tempat penginapan ala hotel tiga bintang untuk waris-waris.Anjung Kasih merupakan tempat penginapan sementara yang selesa, selamat dan percuma untuk pesakit atau pewaris yang kurang berkemampuan.Penginapan sementara itu bagi pewaris menjaga keluarga yang menerima rawatan di hospital kerajaan.


Tampil dengan gaya berbeza serah jalur gemilang guna bas, komuter

NIBONG TEBAL, 17 Julai - Konvoi Kembara Merdeka Jalur Gemilang (KMJG) 2023 hari ini tampil dengan gaya berbeza apabila membawa Jalur Gemilang menggunakan pengangkutan awam.Timbalan Menteri Komunikasi dan Digital, Teo Nie Ching berkata, peserta akan bergerak menaiki komuter dan seterusnya menggunakan bas Rapid Pulau Pinang."Satu keunikan pada edisi kembara kali ini ialah laluan penyerahan Jalur Gemilang dari Perak kepada Pulau Pinang."Mereka akan mengedar dan mengibarkan Jalur Gemilang kepada penumpang. Ini adalah salah satu cara untuk persediaan kita menyambut Bulan Kebangsaan dan saya berharap semua rakyat akan melibatkan diri dalam sambutan Bulan Kebangsaan tidak lama lagi," katanya selepas Majlis simbolik menerima Jalur Gemilang dari Jabatan Penerangan Perak di Stesen KTM, Nibong Tebal.Sebanyak 66 buah kenderaan dari peserta turut digunakan sebagai simbolik kepada 66 tahun kemerdekaan negara. KMJG 2023 yang bermula di Ipoh semalam akan berakhir di Dataran Putrajaya pada 31 Ogos Depan.Jalur Gemilang yang dibawa menjelajah sejauh 3,347 kilometer ke seluruh negara itu sempena sambutan Bulan Kebangsaan dan Kibar Jalur Gemilang 2023.Sebelum ini, Menteri Komunikasi dan Digital yang juga Pengerusi Jawatankuasa Induk Hari Kebangsaan dan Hari Malaysia 2023, Fahmi Fadzil berkata konvoi itu membabitkan 132 check points dengan 66 check points di Semenanjung Malaysia dan 66 check points lagi di Sabah, Sarawak serta Labuan.

ARTIKEL BERKAITAN:PM harap kibaran Jalur Gemilang lebih meriah tahun iniKibar Jalur Gemilang sebagai semangat cintakan negaraBulan Kebangsaan dan Kibar Jalur Gemilang 2023 dilancar hari ini


Perak bakal anjur lebih banyak program berbentuk kenegeraan dan patriotik

Pengerusi Jawatankuasa Komunikasi, Multimedia dan NGO Perak, Mohd Azlan Helmi (tengah) memotong pulut kemerdekaan sebagai gimik program KMJG 2023 peringkat negeri Perak/ BERNAMA)

BAGAN SERAI, 17 Julai- Kerajaan Negeri Perak melalui Jabatan Penerangan (JaPen) negeri akan menganjurkan lebih banyak program berbentuk kenegaraan dan patriotik dalam usaha menyemarakkan sambutan Bulan Kebangsaan dan Kibarkan Jalur Gemilang 2023.Pengerusi Jawatankuasa Komunikasi, Multimedia dan NGO negeri Mohd Azlan Helmi Helmi berkata bagi memastikan program itu memberi impak secara holistik, ia akan disebar luas ke seluruh daerah di Perak. Jelasnya, setakat ini, Program Konvoi Kembara Merdeka Jalur Gemilang 2023 yang bermula semalam telah menerima sambutan baik dalam kalangan masyarakat.  "Jabatan Penerangan negeri akan bekerjasama baik dengan semua agensi di peringkat semua daerah untuk memperbanyakkan lagi aktiviti-aktiviti kibaran Jalur Gemilang. "Kita libatkan masyarakat untuk bersama-sama, dan akhirnya yang paling penting ialah intipati sayangkan negara itu sendiri dengan kibaran Jalur Gemilang ini menjadikan rakyat malaysia kembali sayangkan negara kita, sayangkan perpaduan," katanya.

(Pengerusi Jawatankuasa Komunikasi, Multimedia dan NGO Perak, Mohd Azlan Helmi/ FB Penerangan Perak Page)

Beliau ditemui selepas merasmikan program Konvoi Kembara Merdeka Jalur Gemilang (KMJG) 2023 Peringkat Negeri Perak yang berlangsung di Kolej Komuniti Bagan Serai di sini, hari ini.Sebanyak 44 kenderaan pelbagai jenis terlibat secara langsung dalam konvoi KMJG di Perak.Program melibatkan kakitangan JaPen Perak, Jabatan Pengangkutan Jalan, Polis Diraja Malaysia, Angkatan Pertahanan Awam Malaysia serta Kelab Permotoran BMW K-16 Malaysia.Konvoi KJGM 2023 Peringkat Negeri Perak yang berlangsung selama dua hari bermula semalam  melibatkan enam kawasan iaitu Ipoh, Teluk Intan, Manjung, Kuala Kangsar, Taiping dan Kerian.Program konvoi itu akan diteruskan dengan penyerahan Jalur Gemilang kepada Pulau Pinang.  Sebanyak 132 check point seluruh negara akan dilalui sebelum konvoi berakhir di Putrajaya pada 31 Ogos nanti.


MAIDAM larang tampal poster politik di pagar masjid, surau

(Yang Dipertua MAIDAM Terengganu , Datuk Shaikh Harun Shaikh Ismail)

KUALA TERENGGANU, 17 Julai- Pihak pengurusan masjid dan surau di Terengganu diingatkan supaya tidak memasang poster, jadual ceramah politik atau mengadakan sebaran aktiviti kempen di masjid atau surau di negeri itu menjelang Pilihan Raya Umum Dewan Undangan Negeri (PRU DUN) ke-15.Yang Dipertua Majlis Agama Islam dan Adat Melayu Terengganu (MAIDAM), Datuk Shaikh Harun Shaikh Ismail berkata, larangan itu telah mendapat perkenan Sultan Terengganu, Sultan Mizan Zainal Abidin pada 9 Julai lalu.Ia bagi memastikan masjid dan surau bebas daripada dijadikan tempat kegiatan politik kepartian."Di samping itu Tuanku sebut secara terperinci kepada orang yang diberi tauliah mengajar di masjid supaya tidak selit atau menyentuh apa-apa berkaitan politik semasa pengajaran."Terdapat 510 masjid dan lebih 2,000 surau di seluruh Terengganu. Jadi semua pihak diminta patuhi arahan ditetapkan bagi menjaga keharmonian dan kemuliaan masjid serta menjaga perpaduan dalam kalangan masyarakat," katanya.Beliau berkata demikian kepada pemberita pada Majlis Penyerahan Zakat Perniagaan dan Sumbangan Lembu oleh McDonald's Malaysia kepada asnaf zakat negeri Terengganu di Kompleks Seri Iman, Kuala Terengganu.

(Datuk Shaikh Harun (tengah) pada Majlis Penyerahan Zakat Perniagaan dan Sumbangan Lembu dari McDonald's Malaysia kepada asnaf zakat negeri Terengganu di Kompleks Seri Iman, Kuala Terengganu)

Menurutnya lagi,sekiranya ada yang didapati melanggar peraturan boleh dikenakan denda sehingga RM5,000 atau penjara tidak lebih dari tiga tahun.  Pada 13 Julai lalu, Terengganu menguatkuasakan larangan terhadap sebarang aktiviti melibatkan kempen pilihan raya atau program berunsur politik di mana-mana masjid atau surau di negeri itu menjelang PRN tidak lama lagi.MAIDAM juag telah mengeluarkan pekeliling untuk melarang semua ahli politik termasuk golongan aktivis menjadi khatib dan imam solat Jumaat sepanjang tempoh berkempen di semua masjid dan surau di Terengganu. Suruhanjaya Pilihan Raya (SPR) menetapkan hari mengundi bagi melibatkan Terengganu, Kelantan, Kedah, Selangor, Negeri Sembilan dan Pulau Pinang diadakan serentak pada 12 Ogos depan.Pengerusinya, Tan Sri Abdul Ghani Salleh memaklumkan, 29 Julai ini merupakan hari penamaan calon manakala hari pengundian awal adalah pada 8 Ogos depan.


Isu miskin tegar: 'Kita kena selesaikan tahun ini' - PM

(Anwar Ibrahim (dikalungkan bunga malai) pada Program Ramah Mesra PM bersama Masyarakat IndiaPulau Pinang di Seberang Perai)

SEBERANG JAYA, 16 Julai- Semua kaum harus mengekalkan semangat bersatu padu agar isu kemiskinan tegar dapat diatasi dengan lebih berkesan, menurut Perdana Menteri, Datuk Seri Anwar Ibrahim.Beliau berkata, statistik jelas menunjukkan seramai 130,000 rakyat dikategorikan sebagai miskin tegar dalam negara.  "Dan untuk itu, semua kaum kena bersama. Pendekatan kita harus ada (semangat bersatu padu). Saudara lihat, kalau ceramah-ceramah, program-program saya, saya tak bangkit sangat soal kaum. Apa keutamaan kita? Sebaik saya ambil alih (kerajaan), buat Belanjawan Madani, pertama keluarga kita yang paling miskin, yang kita sebut kemiskinan tegar di negara ini, (direkodkan) 130,000 keluarga, (ini yang) kita kena selesaikan tahun ini," katanya.

Beliau berkata demikian dalam ucaptama pada Program Ramah Mesra PM bersama Masyarakat India Pulau Pinang di sini. Hadir sama dalam majlis itu ialah Ketua Menteri Pulau Pinang, Chow Kon Yeow.  Menurut Anwar, isu kemiskinan tegar yang membelenggu negara perlu diatasi dalam tahun kerana ia memberi satu pengertian besar kepada Kerajaan Perpaduan, malahan perkara itu sesuatu yang amat dekat dihati beliau untuk diselesaikan segera. Perdana menteri meluangkan masa kira-kira sejam dengan masyarakat India pada program berkenaan.

(Anwar Ibrahim (biru) pada Program Ramah Mesra PM bersama Masyarakat IndiaPulau Pinang di Seberang Perai


Dana khas UniKL ditambah, sedia platform latih pensyarah TVET - PM

PULAU PINANG, 16 Julai- Kerajaan akan menyedia dan menambah dana khas kepada Universiti Kuala Lumpur (UniKL) bagi mewujudkan platform dalam melatih pensyarah Pendidikan dan Latihan Teknikal dan Vokasional (TVET) termasuk menjalin kerjasama dengan syarikat berprestasi tinggi seperti Petronas, Geely dan Proton.Perdana Menteri, Datuk Seri Anwar Ibrahim berkata, suntikan dana berkenaan akan disegerakan dengan mengambil kira kepentingan pelaksanaan program terbabit terutama dalam meningkatkan keupayaan tenaga pendidik dan pelatih."Kalau kita nak tingkatkan mutu latihan peringkat akhir TVET, kita kena mulakan dengan tenaga pensyarah. Jadi kita ada rancangan memanfaatkan UniKL, sebab UniKL khusus (dalam) bidang itu (TVET) dan UniKL akan diselaras dengan beberapa syarikat."Saya akan mintak Proton, Gleely dan Petronas untuk bekerjasama dengan UniKL dan ada program latihan khas kepada pensyarah TVET. Kalau rencana (rancangan) kita mulakan tahun depan tetapi saya ingat kita kena percepatkan dalam masa singkat ini. Insya-Allah, saya minta MOF (Kementerian Kewangan) tambah dana untuk UniKL khusus melatih pensyarah TVET," katanya ketika menjawab soalan seorang peserta pada program Bicara Komuniti TVET sempena Ekspo TVET@KKDW 2023 di sini.Sementara itu, Anwar berkata, kelengkapan pelajar TVET perlu diperkasa merangkumi bidang kemahiran yang menjadi tumpuan pasaran semasa.Jelas perdana menteri, usaha tersebut memerlukan perubahan segera berdasarkan keperluan pelabur luar yang dilihat berminat dengan kemahiran tempatan.Dalam masa sama, memastikan gaji minimum diberikan kepada graduan TVET sehingga RM2,000.


KPDN masih menunggu Kabinet naik taraf status Bahagian Penguat Kuasa kepada jabatan

(Datuk Seri Salahuddin pada Majlis Perbarisan Kawalan Kehormatan sempena Hari Penguat Kuasa KPDN ke-51 di Alor Gajah/ FB KPDN Laman Rasmi)

ALOR GAJAH, 17 Julai- Kementerian Perdagangan Dalam Negeri dan Kos Sara Hidup (KPDN) sedang menunggu Kabinet untuk menaik taraf status Bahagian Penguat Kuasa KPDN kepada sebuah jabatan.Menterinya, Datuk Seri Salahuddin Ayub berkata, perkara itupenting untuk direalisasikan memandangkan cabaran dihadapi bahagian itu dalam memastikan keterjaminan makanan pasca pandemik COVID-19.Selain itu, ia telah mendapat perkenan Yang di-Pertuan Agong Al-Sultan Abdullah Ri'ayatuddin Al-Mustafa Billah Shah yang menyokong penuh usaha itu. "Ini adalah satu usaha yang saya rasa perlu untuk kami lanjutkan memandangkan peranan dan tanggungjawab penguat kuasa KPDN ini penting dan sangat mencabar. Yang ada pada hari ini bukan mudah selepas dunia dan negara terpaksa menghadapi pandemik COVID-19 dan dalam tempoh ini semua sedia maklum bahawa keterjaminan makanan itu bukan sekadar mesti ada tetapi kawal selia penguatkuasaan terutama kepada barang-barang bersubsidi itu menjadi semakin penting dan sangat mencabar," katanya," katanya. Beliau berkata demikian selepas menghadiri Majlis Perbarisan Kawalan Kehormatan sempena Hari Penguat Kuasa KPDN ke-51 dan Tamat Latihan Kursus Asas Sains Penguatkuasa Tahun 2023 di Kem Permata Resort di sini, hari ini.

Hadir sama Timbalan Menteri KPDN Senator Fuziah Salleh, Ketua Setiausaha KPDN, Datuk Azman Mohd Yusof dan Ketua Pengarah Penguat Kuasa KPDN Datuk Azman Adam.

(Datuk Seri Salahuddin merasmikan Majlis Perbarisan Kawalan Kehormatan sempena Hari Penguat Kuasa KPDN ke-51dan Tamat Latihan Kursus Asas Sains Penguatkuasa Tahun 2023 Alor Gajah, hari ini)

Salahuddin berkata dengan menaik taraf status daripada bahagian kepada sebuah jabatan, ia juga akan mengangkat martabat kumpulan penguat kuasa kementerian itu.Sekali gus membantu pasukan berkenaan dalam pelbagai aspek termasuk peruntukan dalam meningkatkan penguatkuasaan.Ujarnya ketika ini, KPDN bergantung kepada beberapa agensi keselamatan lain terutama di kawasan sempadan dalam melaksanakan risikan.Justeru, selepas Bahagian Penguat Kuasa dinaik taraf sebagai sebuah jabatan, ia membolehkan Unit Risikan dijadikan sebagai Bahagian Risikan pula.


Usaha noktah kemiskinan tegar, meliputi semua kaum - PM

SUNGAI PETANI, 16 Julai - Usaha kerajaan menoktahkan kemiskinan tegar seperti yang ditetapkan tahun ini sama sekali tidak tertumpu kepada satu kaum sahaja, sebaliknya meliputi semuanya sekali. Perdana Menteri Datuk Seri Anwar Ibrahim menyedari bahawa ada pihak yang mendakwa beliau melindungi kepentingan satu kaum sahaja namun pendirian kerajaan perpaduan adalah memastikan semua mendapat hak masing-masing berpandukan Perlembagaan Persekutuan. "Jangan tanya saya berapa peruntukan untuk kaum Melayu, kaum India. Saya tidak peduli, ada sahaja jumlah, ada nama kita sahkan, kita tolong. Siapa yang miskin tegar, kita tolong. Kita tolong rakyat susah tak kira kaum," kata Anwar, di sini.

(Perdana Menteri, Datuk Seri Anwar Ibrahim berucap padaMajlis Ramah Mesra bersama Masyarakat India Kedahdi Dewan Lip Seang Khor, di sini, semalam)

Anwar berkata, beliau sangat menghargai sokongan yang diberikan masyarakat India selama ini dan meminta mereka memberikan sokongan kepada kerajaan perpaduan bagi memastikan pembangunan yang dirancang dapat direalisasi.  Justeru beliau mahu melihat sendiri masyarakat India, khususnya yang tinggal di estet, keluar daripada kepompong kemiskinan.  "Saya nak pesan kepada masyarakat India di Kedah, buat keputusan yang baik, biar ada hubungan baik antara negeri dan kerajaan persekutuan. Kita guna kuasa yang ada ini untuk bantu rakyat kita," katanya. Pada majlis itu, Anwar turut menyampaikan penghargaan kepada pelajar cemerlang Sijil Pelajaran Malaysia (SPM) sekitar Sungai Petani dan menerima memorandum masyarakat India Kedah berhubung isu ekonomi, sosial, serta pendidikan.


Kerajaan perpaduan tekad basmi kemiskinan tegar

(Datuk Seri Anwar  berucap di perasmian Mini KUD anjuran KKDW)

SUNGAI PETANI, 15 Julai- Kerajaan Perpaduan komited menoktahkan kemiskinan tegar pada tahun ini.  Perdana Menteri, Datuk Seri Anwar Ibrahim berkata, tindakan segera perlu diambil bagi membantu mereka."Tahun ini 2023 kita ada yang miskin tapi yang termiskin tegar susu tidak boleh beli, pakaian anak tidak cukup. Saya tidak mahu kita tidur lena mereka sengsara."Kita mesti noktahkan miskin tegar. Ada saja senarai miskin tegar, kita terus ambil tindakan bantu mereka," kata Anwar dalam majlis pelancaran Karnival Mini Usahawan Desa peringkat negeri Kedah di Dataran Amanjaya Mall Sungai Petani di sini.  Katnaya setakat ini sebanyak RM244.4 juta peruntukan disalurkan bagi membina 3,000 unit rumah Projek Perumahan Rakyat Termiskin (PPRT). Manakala RM215.8 juta disalurkan bagi membaik pulih 12,242 unit rumah PPRT.  Beliau juga menasihati usahawan desa agar mengembangkan perniagaan mereka sehingga ke pasaran antarabangsa terutama di Asia Barat dan Eropah.

(Datuk Seri Anwar (tiga, kiri) menyampaikan peruntukan Program Pembangunan Usahawan dan AgromakananRisda Negeri Kedah berjumlah RM3.8 juta kepada wakil Usahawan)


Malaysia perkenal pas pelabur strategik

PUTRAJAYA, 14 Julai- Pas Pelabur Strategik (SIP) akan dikeluarkan kepada pelabur dalam usaha menjadikan Malaysia sebagai destinasi pelaburan global, kata Perdana Menteri, Datuk Seri Anwar Ibrahim. Beliau berkata menerusi inisiatif itu, pelabur strategik yang dikenal pasti oleh Lembaga Pembangunan Pelaburan Malaysia (MIDA) dapat tinggal di negara ini untuk sekurang-kurangnya lima tahun sebelum dikaji semula untuk lanjutan selama lima tahun lagi. “Satu elemen pemerkasaan utama ialah menjadikan Malaysia sebagai agensi promosi penyelarasan pelaburan berdaya saing global pada penghujung 2023."SIP memberi kelebihan kepada pelabur untuk memasuki Malaysia dengan asas kemasukan berulang kali (multiple entry). Kelulusan diberikan oleh bank negara," kata Anwar ketika berucap di Majlis Libat Urus Belanjawan 2024 di sini Menurut beliau Malaysia juga akan memperkemas agensi penggalakan pelaburannya (IPA), dengan Kementerian Pelaburan, Perdagangan dan Industri (MITI) menerajui langkah itu menjelang akhir tahun ini.

(Datuk Seri Anwar berkata Malaysia perkenal pas pelabur strategik)


Hampir 50% peruntukan Belanjawan 2023 telah dibelanjakan

(Datuk Seri Anwar (tengah) pada Majlis Libat Urus Belanjawan 2024/BERNAMA)

PUTRAJAYA, 14 Julai- RM188 bilion atau 49% daripada peruntukan Belanjawan 2023 telah dibelanjakan setakat Jun lalu.  Perdana Menteri, Datuk Seri Anwar Ibrahim berkata meski peratusan itu lebih baik daripada tahun sebelumnya, beliau berpandangan projek-projek cakna rakyat perlu terus ditingkatkan dan disegerakan pelaksanaannya demi kemasalahatan rakyat.  Antara inisiatif yang diambil bagi mempercepat pelaksanaan projek ialah pelaksanaan pemusatan kuasa, pemberian peruntukan tambahan dan kelonggaran tatacara perolehan.  "Belanjawan 2023 setakat Jun 49% daripada peruntukan ketimbang (berbanding) perbelanjaan tempoh sama tahun lalu. Kepantasan pelaksanaan jauh lebih baik daripada tahun sebelum. Tapi saya beri arahan belum cukup memuaskan sebab kita hendak capai 60% sebelum Ogos. "Peruntukan RM100,000 kepada jurutera daerah projek kecil baiki tandas sekolah yang hampir keseluruhannya tak baik. Ini boleh disegerakan untuk keselesaan, kemudahan disegerakan termasuk bagi rumah anggota tentera."Saya telah luluskan RM200 juta baiki bukan rumah baharu tapi baiki rumah bocor, tandas rosak " kata Anwar ketika berucap di Majlis Libat Urus Belanjawan 2024 di sini.

(Datuk Seri Anwar ketika berucap pada Majlis Libat Urus Belanjawan 2024/BERNAMA)


Jualan Rahmah catat RM99 juta sejak dilancarkan awal Januari

KUALA LUMPUR, 14 Julai - Kementerian Perdagangan Dalam Negeri dan Kos Sara Hidup (KPDN) mendapat sambutan positif pengguna sehingga mencacat kenaikan jualan sebanyak RM99 juta sejak dilancarkan sejak awal Januari.Pengarah Bahagian Pembangunan Perniagaan KPDN, Ahmad Rizal Khalit berkata jumlah itu direkodkan setakat 30 Jun lalu."Jadi kementerian berhasrat untuk memperkembangkan lagi Program Rahmah melalui jualan ramai supaya rakyat boleh akses terus membeli barang yang dijual dengan harga diskaun."Oleh itu KPDN kini dalam perancangan menyiapkan kajian impak inisiatif Program Rahmah. "Kajian ini bagi meneliti keberkesanan Program Rahmah dalam membantu mengurangkan impak kos sara hidup kepada rakyat," katanya ketika dalam temubual bersama Selamat Pagi Malaysia pagi tadi.Tambah Ahmad, menerusi kajian tersebut, KPDN dapat menentukan sama ada inisiatif itu dapat diteruskan bagi jangka masa panjang.Kementerian itu melaksanakan 3,557 Jualan Rahmah di seluruh negara sejak Januari awal tahun ini.Jualan Rahmah itu melibatkan 222 kawasan Parlimen dengan jualan barangan lebih murah sehingga potongan 30 peratus berbanding harga pasaran.

ARTIKEL BERKAITAN: Program Jualan Rahmah Bergerak wajar diteruskanJualan Rahmah: Jabatan dan agensi KKD pergiat hebahan Jualan Rahmah Perlis tawar barang keperluan AidiladhaJualan Rahmah Aidiladha bermula 16-28 Jun


Projek tanaman kelapa sawit di Pekan dapat kelulusan, penuhi syarat- Pasfa

(Pengerusi PASFA. Datuk Zamri Yaakob (dua dari kiri) menunjukkan dokumen Projek Pembangunan Tanaman Kelapa Sawit)

KUANTAN, 14 Julai- Projek Tanaman Kelapa Sawit seluas 402.33 hektar di Kampung Darat Air Hitam, Mukim Lepar di Pekan mematuhi segala syarat yang ditetapkan.Justeru, Pertubuhan Peladang Negeri Pahang (PASFA) menyangkal dakwan pihak tertentu berhubung projek berkenaan yang dikatakan tidak mendapat kelulusan Penilaian Kesan Kepada Alam Sekeliling (EIA).Pengerusi PASFA, Datuk Zamri Yaakob berkata pihaknya telah mendapat kelulusan daripada Jabatan Alam Sekitar pada 29 Jun 2021.Katanya, projek itu dibangunkan mengikut syarat yang ditetapkan JAS termasuk mengurangkan impak kesan hakisan dan kelodak kepada sungai."Kita ada kelulusan dan bukan suka-suka bangun selepas mendapat kelulusan EIA baru kita membangunkan projek ini. Saya harap isu ini ditutup kerana apa yang dilaksanakan mengikut peraturan dan bukannya melanggar syarat ditetapkan."Setakat ini, kawasan seluas 200 hektar sudah ditanam kelapa sawit, manakala bakinya tanaman dijangka selesai pada hujung tahun ini."Kita jangkakan hasil tanaman ini akan bermula pada pertengahan 2026," katanya pada sidang media di Kuantan hari ini.

Selain itu katanya, tidak timbul isu gangguan kepada masyarakat Orang Asli di kawasan itu.Jelasnya, beberapa isu yang dibangkit itu dianggap selesai selepas beberapaperbincangan telah dijalankan melibatkan beberapa pihak termasuk Jabatan Kemajuan Orang Asli (JKOA) dan masyarakat Orang Asli di kawasan terbabit.  Sebelum ini, sebuah pertubuhan bukan kerajaan (NGO) mempertikaikan dan menggesa JAS membatalkan EIA bagi projek itu yang didakwa tidak dipamerkan mengikut garis panduan ditetapkan selain mendakwa projek itu dibuat di atas hutan paya gambut. Sementara itu, Zamri juga mendakwa, sebanyak 40 hektar daripada 402.33 hektar tanah milik PASFA itu diceroboh dan pihaknya sudah membuat laporan polis.


PM umum inisiatif baharu, perkasa operasi agensi penguatkuasaan negara

PUTRAJAYA, 13 Julai - Sebanyak RM100 juta diperuntukkan bagi memperkukuh kelengkapan penguatkuasaan negara tahun ini.Itu antara beberapa inisiatif yang diumumkan Perdana Menteri Datuk Seri Anwar Ibrahim, selain penambahbaikan Elaun Pakaian Seragam bagi Kumpulan Pengurusan dan Profesional (P&P) serta kajian bagi memperkasa organisasi dan menambah baik laluan kerjaya kepada Pegawai dan Anggota Skim Penguat Kuasa.Anwar yang juga Menteri Kewangan telah meminta Ketua Setiausaha Perbendaharaan (KSP) Datuk Johan Mahmood Merican menyegerakan penyaluran peruntukan RM100 juta itu kepada agensi penguatkuasaan selewat-lewatnya akhir minggu depan. "Saya setuju dalam enam bulan ini, peruntukan RM100 juta untuk bantu mereka lengkapkan keperluan di jabatan. KSP segerakan, harap peruntukan diterima selewatnya akhir minggu depan. Akhir minggu depan iaitu Jumaat depan peruntukan sampai ke semua jabatan. Kalau tidak sampai lapor kepada saya," kata Anwar, di sini.

(Anwar berucap pada Program Cakna MADANI bersama-samaAgensi Penguatkuasaan yang dihadiri 2,400 anggota)

Anwar berkata Elaun Pakaian Seragam bagi Kumpulan Pengurusan dan Profesional (P&P) ditambah baik kepada kaedah bekalan Kemudahan Pakaian Seragam di enam agensi dengan melibatkan implikasi kewangan sebanyak RM5,502,780 setahun.Enam agensi terlibat adalah Angkatan Tentera Malaysia (ATM); Polis Diraja Malaysia (PDRM); Suruhanjaya Pencegahan Rasuah Malaysia (SPRM); Jabatan Penjara Malaysia; Jabatan Perkhidmatan Kuarantin dan Pemeriksaan Malaysia (Maqis) dan Kementerian Perdagangan Dalam Negeri dan Kos Sara Hidup (KPDN)."Jumlah elaun ini kadang diberikan tidak setimpal dan ada yang kena tampung wang sendiri," katanya.Anwar berkata kerajaan pimpinannya sentiasa memberi keutamaan terhadap aspek keselamatan dan kebajikan anggota penguat kuasa yang bertugas untuk negara. "Beberapa sesi mesyuarat, hal ni (kebajikan dan keselamatan) dibangkitkan apabila kita lihat tindakan seperti APMM (Agensi Penguatkuasaan Maritim Malaysia) dan Jabatan Imigresen di sempadan hadapi risiko tugas dan tekanan.Kawasan perbatasan kemudahan sangat daif… ini semua diberi perhatian (oleh kerajaan)," katanya yang turut menegaskan tindakan susulan akan diambil. Anwar berkata beliau juga akan mengumumkan berita gembira khusus melibatkan aspek perumahan untuk warga Polis Diraja Malaysia (PDRM) di Sungai Petani pada Sabtu ini.Beliau berkata usaha bagi menjaga kebajikan anggota penguatkuasaan lain seperti Jabatan Penjara, Jabatan Kastam dan lain-lain akan diteliti olehnya dalam masa terdekat.


Menu Rahmah: Dulu ikat perut, sekarang tidak lagi - Pelajar

IPOH, 13 Julai - Golongan pelajar institut pengajian tinggi (IPT) mahukan inisiatif Menu Rahmah yang diperkenalkan kerajaan diteruskan kerana dapat membantu mengurangkan beban kewangan yang dihadapi mereka.Pelajar Fakulti Sains dan Matematik Universiti Pendidikan Sultan Idris (UPSI), Tanjung Malim, Mohamad Danial Ahmad Razmi, 23, berkata konsep Menu Rahmah yang ditawarkan di kafe-kafe universitinya amat membantu golongan pelajar menjimatkan perbelanjaan harian.“Sebelum adanya konsep Menu Rahmah ini, saya perlu membelanjakan kira-kira RM20 untuk makan tengah hari dan malam namun kini saya hanya keluarkan RM10 sehari untuk menampung kos makanan.“Ada sebuah kafe di sini yang menjual tiga bungkus nasi ayam dengan harga RM10. Jadi, saya boleh berkongsi duit dengan rakan-rakan untuk beli nasi ayam tanpa perlu risau,” katanya kepada Bernama.Sementara itu, seorang pelajar Universiti Teknologi Petronas (UTP) Seri Iskandar, Shera Temeling, 21, yang berasal dari Kuching, Sarawak berkata Menu Rahmah ini bukan sahaja menepati konsep harga berpatutan namun ia juga lengkap dari segi nutrisi makanan.“Saya beli nasi, lauk ayam dan sayur campur berserta air dengan hanya RM5. Menu itu sahaja sudah berkhasiat kerana terdapat protein, karbohidrat serta vitamin yang diperlukan oleh badan,” katanya.

Pelajar Universiti Sultan Azlan Shah (USAS) di Kuala Kangsar, Adil Zaini Hamzah, 24, berkata inisiatif ini masih relevan dan perlu diteruskan walaupun terdapat komen negatif terhadanya.“Saya sebagai Pengerusi Persatuan Pelajar Kewangan Islam (IFiSS) sendiri melihat kesusahan dan kepayahan rakan-rakan yang perlu ikat perut untuk membeli makanan. Ada juga yang hanya makan sekali sehari kerana perlukan wang untuk urusan pembelajaran.“Di sekitar USAS, terdapat beberapa warung yang menjual Menu Rahmah dan sering didatangi oleh pelajar-pelajar kerana dapat membeli dengan harga yang murah sekali gus memperoleh nutrisi mencukupi, tidaklah hanya makan makanan segera,” katanya.Rakannya, Nur Rudiana Norazman, 23, turut berharap agar pihak universiti berbincang dan membuat kolaborasi dengan pihak kafeteria untuk memperkenalkan konsep Menu Rahmah ini secara bersasar.“Walaupun daripada IPT swasta, kami juga berdepan dengan pelbagai cabaran seperti kekangan kewangan. Dengan adanya inisiatif ini di setiap kafeteria, dapat bantu kami meneruskan hidup sebagai pelajar,” katanya.

Seorang penjual makanan di sebuah kolej di Universiti Teknologi Mara (UITM) Seri Iskandar Muhammad Khari Syaqirin Ismail, 28, berkata dia menyahut seruan kerajaan untuk menyertai Menu Rahmah ini kerana ingin meringankan beban pelajar-pelajar di sini.“Menu Rahmah yang saya sediakan bergantung kepada lauk pilihan sama ada ayam atau ikan bersama nasi putih dan sayur campur. Tengah hari kami sediakan makanan lauk campur manakala sebelah petang hingga malam pula berkonsepkan makanan lambak seperti kuetiau goreng, spageti, dan bihun goreng dengan harga RM5.“Alhamdulillah, dalam sehari pembelian Menu Rahmah oleh pelajar-pelajar di sini sahaja boleh mencecah RM2,000,” katanya.Namun begitu, Muhammad Khari Syaqirin mengharapkan adanya bantuan atau insentif daripada kerajaan kepada peniaga yang berdaftar dengan Menu Rahmah memandangkan berlaku kenaikan mendadak bagi harga barangan asas.Sementara itu, Pengarah Urusan Restoran Nasi Vanggey Ahamed Azlanshah Saiful Jaafar Sadik di Greentown di sini berkata premisnya menyediakan lebih 100 hidangan Menu Rahmah bagi pengunjung yang datang lebih-lebih lagi kepada pelajar, memandangkan terdapat dua IPT swasta berdekatan.“Menu Rahmah ini dapat bantu mengurangkan kos pelajar dan mereka boleh menguruskan wang untuk urusan lain. Setakat ini, ramai pelajar yang datang untuk mendapatkan Menu Rahmah ini.“Kami hanya menyediakan Menu Rahmah ini pada setiap Jumaat bermula pukul 11 pagi. Antara menunya adalah nasi, ayam vanggey, sayur, kuah campur dan sambal serta ais kosong dengan harga RM5,” katanya.- BERNAMA